DE REVALIDATIONE ET RESTITUTIONE 
pl 


INAUGURALIS МІ 
QUAM 
ILLUSTRISSIMI JURECONSULTORUM ORDINIS 
CONSENSU ET AUCTORITATE 
SUMMIS IN UTROQUE JURE HONORIBUS 
RITE CAPESSENDIS 


ALMA LITTERARUM UNIVERSITATE VIADRINA 
. IN AULA LEOPOLDINA HORA X. 
x | X DIE XXL М. МАЛ A. MDOCCLV. 
PUBLICE DEFENDET 
AUCTOR 


XAVERIUS OKULICKI, 
ODOLANOVIENSIS. 


OPPONENTIBUS: 
ANTONIO WRZESINSKI, 5. THEOL, LIC. 
ET 
THEOPHILO LAMCHE, JURIS. CAND. 


— +> аи f | Т 


VRATISLAVIAE, 
TYPIS ROBERTI NISCHKOWSKY. 


VIRO REVERENDISSIMO 


FRANCISCO KOCINSKI, 


DOBRZYCAE PAROCHO ET DECANO KOZMINIENSI, 


AVUNCULO DILECTISSIMO 


о 
< 
C 
E 
= 
ا‎ 
= 
ea 
ы 
= 
PB 
ра 
< 
Ра 
м. 
ч 
= 
ы 
н 
E 
o 
Un 
5. 
m= 


РІ0 GRATOQUE ANIMO 


D, D. D. 


Praefatio. 


Gravissimi momenti est quaestio et certe summae utilitatis, 
quemadmodum renovetur matrimonium invalide contractum et 
praecipue a quonam temporis momento renovatum vires capiat 
atque effectus. Qua de re, quum acerrime adhuc inter Ictos et 
theologos contendatur, atque laudata quaestio saepius in judi- 
cium deducatur, hac illustri occasione non indignum putavi, 
quamvis arcte disserere. — Accedit, quod nuper inter eos, qui 
snnt ecclesiae evangelicae, saepius diligenter disceptatum est, 
num ejus matrimonii, quod ex aequitate quidem juris civilis dis- 
solutum sit, non tamen secundum Evangelii praecepta et dogmata 
ecclesiae, vinculum ipsum possit exstinctum censeri, nec ne !)? 
Quid quod divino christianae religionis spiritu magis magisque 
animos suscitante, quum et familiae vincula fundamentaque pur- 
garentur et corroborarentur, saepius evenit, ut conjuges matri- 
monium jure civili solutum redintegrare constituerent. Atqui 
variae dubitationes exstiterunt, quanam via ac ratione renovatio 
matrimonii rite soluti fieri deberet. ‘Habemus sane praeclara a 
viris doctissimis Stahlio, Puchta, Twestenio responsa?), de. 
quibus infra accuratius disseretur. Sed valde dubito, ап res 
ipsa omnibus numeris absoluta sit. , Tota haec quaestio, cum 


1) O, у. Gerlach, Kirchenrechtliche ‚Untersuchung der Frage: Welches ist 
die Lehre und Recht der evang. Kirche, zunächst in Preussen, in Bezug auf die 
Ehescheidungen und die Wiederverheirathung geschiedener Personen? Ejusdem 
argumenti et lectu dignissimum est: Gutachten der evang. theologischen Facultüt zu 
Bonn, II, Abdr, Bonn 1837. 

2) Zeitschrift für das Recht und die Politik der Kirche von Jacobson un 
Richter І. Heft, Leipzig 1847: pag. 106 sqq., pag. 112 sqq. et pag. 178 sqq., 
ubi ita concipitur quaestio : „Ist eine Wiederherstellung einer rechtskräftig geschie- 
denen Ehe nur durch erneuerte Trauung möglich, oder ist dazu ein anderer mit 
landesherrlicher Autorität versehener Act geeignet ?“ 

per se gravissima sit, eo majoris momenti est іп Borussia, ubi 
jam- dudum. matrimonii legislationem et disciplinam emendare 
student et nuperrime imprimis ad utramque curiam nova de 
divortio rogatio lata est. Constitui igitur non solum de reno- 
.vatione matrimonii invalide contracti disserere, verum etiam de 
ratione et conditionibus, quibus matrimonii vis ac potestas, 
divortio interrupta, redintegretur, 'disputare. Priusquam autem 
rem ipsam aggrediar, ех re esse mihi videtur de natura ac indole 
matrimonii quaedam praemittere. Ex rei enim notione, quae 
sunt ei propria, et effectus ejus omnes dependent, et tota quaestio 
certum et facilem tenet cursum, simulac distincte et subtiliter 
de rei fundamentis ac principiis statutum est. 


ӨРКЕ 


De natura ac indole matrimonii. 


Si quaerimus, quale sit matrimonium, de quo agatur, quisquis 
rem accuratius reputaverit, matrimonium primam et intimam esse 
hominum societatem ') facile concedet, quae ex natura orta et in 
ea posita arctissime cum moribus et religione cohaereat et pluri- 
mum valeat ad humani generis salutem, divini humanique juris 
vinculo obstricta?). “Ех ea, quasi matre?) omnium inter homi- 

-nes conjunctionum, salutaris humani generis cultus et disciplina 
nascitur et inde altius altiusque crescit; at ex hoc fonte etiam 
derivata cládes in patriam et universum populum fluit^). Arctis- 
sima haec matrimonii cum omnibus generis humani societatibus 
necessitudo efficit, ut non solum nuptiarum formae contrahen- 
darum ас solemnitates ex universa cujusque gentis indole pen- 
deant et moribus, verum etiam ipsa matrimonii vis et materia 
ejusque effectus varium in modum: constituantur et mutentur). 
. Quum igitur tantae gravitatis sit res, operae pretium erit, 
diligentius de matrimonii natura et indole disputare. 

At tanta disquirenti'mihi occurrit opinionum varietas, ut 
summa tantum rei capita’ attingere possim). Quae diversitas 
inde potissimum originem ‘duxit, quod, neglecta universa rei 


1) L. Mos. I. 27; II. 24; Matth. XIX. 4-6; Mare, X. 7; Ephes, V. 22 sqq.; 
Hebr, XIII. 4; Cone. Trid, sess. 24 doctr. de sacr. matr. . Oischinger, die christ- 
liche Ehe, Schaffhausen 1852 p.3. cf. Unger, die Ehe in ihrer welthistorischen 
Entwickelung. Wien 1850 р. З sqq. : 4 

2) cf. Fichte, Grundriss des Naturrechts P. II. p. 158, ubi dicit: Die Ehe ist 
gar nicht bloss eine juridische Gesellschaft, wie etwa der Staat, — sie ist eine 
natürliche:und moralische Gesellschaft; nec поп de Savigny, Beruf unserer 
Zeit zur Gesetzgebung ed. IH, p. 9. et Stahl, Philosophie des Rechts ed. II. Heidel- 
berg 1845. Т. П. p, 334 sqq. et de Moy, von der Ehe und der Stellung der katholi- 
schen Kirche in Deutschland. Landeshut 1890. p. 13 sqq. 

. 9) Cic, де offic, І. с, 4. 

4) Horat. Od. libr, III. od. 6. à ) 

к; Rossbach, Untersuchungen über die röm. Ehe, Stuttg. 1853. р. 251 sqq. 
е) Vid. Klee, die Ehe, eine dogmat,- archäologische Abhandlung. Mainz 1838. . 
Е. Stapf, Vollständiger Pastoralunterricht über die Ehe. Frankf. 1838, Staeud- 
lin, Geschichte der Vorstellungen und Lehren von der Ehe. Gótting. 1826. A. de 
Roskovány, de matrimonio in ecclesia catholica, Aug. Vindelic, 1837. 

natura, unum plerique vel alterum ejus instituti momentum seu 
elementum reputabant 7). j 

Primum ideo matrimonium naturalem esse societatem, cujus 
origo ex sexus diversitate descendat’), quis est, qui negare 
audeat? In.qua naturali societate prolis procreatio et educatio 

.atque humani generis'propagatio consistit; nec minus mutuum 
adjumentum et praesidium ex ea consequitur, quod jam in anima- 
libus animadvertimus." 

Itaque non habemus, quod matrimonium naturalem eam vim 
et substantiam continere negemus, imo sexus diversitate con- 
cedamus oportet differre ab omnibus reliquis societatum generi- 
bus, quibus perpetua per totam vitam cum mutuo affectu exsistat 
conjunctio, qualem v. g. secundum jus canon. parochi cum 
parochianis ratio, episcopi eum dioecesanis se praebet, — quin 
etiam Christi et ecclesiae conjunctio cum matrimonio compara- 
tur °). Attamen inter omnes constat, liberorum procreationem 
et educationem vel mutuum. adjutorium summum matrimonii 
finem statui non posse t°). Quod qui contendat, hominum natu- 
ram et societatem omni dignitate et nobilitate destitutam ad bru- 
tarum bestiarum statum ac foeditatem detrudere eum, quis est, 
quin videat? Etenim jam Justinianus conjugium, quatenus 
nonnisi maris ac feminae conjunctionem et liberorum procreatio- 
nem educationemque spectet, utpote ex solo naturali jure 
deductum, omnibus animalibus attribuit 11). ^  . 

Homines autem; quippe qui Dei similitudinem adepti, digniore 
et excelsiore sunt natura, quam qui animalium vestigia premant! 2): 
imo hominis, utpote ratione et intellectu ornati est, ut mente 
duce compulsus naturae et libidinum affectus regat ас moderet £ з). 
Itaque, quum qui terrestri hominis natura sola reputata, summum 
matrimonii finem et dignitatem in extérnis collocant conjugii 


7) Walter, Kirchenrecht. ed, X. Bonn 1840. p. 610 not, in fin.: ,,Мап heftete 
sich also an irgend eine besondere Seite der Ehe, als an die Hauptsache, während ihr 
Wesen grade in der T'otalitüt besteht. — cf, Gitzler, Eherecht. Bresl. 1840. p.192. 

8) Stahl, I. с. p. 334: ,.das Wesen der Ehe ist Ergänzung der Geschlechter“, et 
deinceps p. 336 et 337 „die Geschlechtsgemeinschaft ist ein wesentliches Moment der 
Ehe; jedoch nur die Basis, nicht aber der eigentliche Inhalt derselben.“ cf, Walter, 
1. c. p. 609 sqq. et Oischinger р 194—197 вад. ` ° 

°) Matth. V., 81; XIX. 3—9; Мате, X, 2—12; Ебп. VIL; І. Cor. VIL; 
Ephes, V. 22 sqq. Richter, Lehrbuch des kathol. und evang. Kirchenrechts, 
Leipz. 1848 p. 405 sqq. А 

1^) Hanc sententiam exhibet jus Вогивв, A: L. К. II, tit. L $ 1. „Der Haupt- 
zweck der Ehe ist die Erzeugung und Erziehung der Kinder, Quos autem effectus 
haec doctrina in matrimonium habuerit, docent; (v. Gerlach) über die heutige 
Gestalt des Eherechts et F. v. G(eisler) über die Ehesachen und insbesondere die : 
Ehescheidungen, Minden 1837 p. 7. sqq. 

11)-pr. J. de jure nat. gent. et civ. (1, 2.). 

12) cf, Hebr, XIII. 4; I. Petr, lll, 7 et supra not. 1. А 

13) [taque coelibatus рег ве reprobari non potest, imo nonnullis personis tamquam 
officium injungi licet cf. Warnkoenig, Jurist, Encyclop. 1853. p.16; de Moy І. c. 
р. 52; Móhler, Gesammelte Schriften u. Aufsätze. ed. Döllinger. T, I. p. 205. sqq. 

bonis et fructibus, ob corporis vitia, velut ех causa impotentiae 
aut ob aetatis 'debilitatem, -invalidum statuánt matrimonium, 
ingenii et mentis humanae dignitate considerata atque conjugii 
excelsa indole et intentione perspecta 1*) id quoque matrimonium 
rite existere censebitur, ubi prolis procreatio non sit. 

Nec magis amor, qui ex mutuo et-arcano diversi sexus affectu 
oritur, summum matrimonii principium continere potest. Quod 
qui statuunt, si constare sibi velint, concedant oporteat, id quod 
profecto, qui socialistae vocantur, postulant 15), ut matrimonium 
dirimatur, simulatque amor inter conjuges frixerit vel evanuerit ' 6). 

Quum autem matrimonium, ubicunqué hominum societates ex- 
sistunt, tamquam fundamentum omnium humani generis insti- 
tutorum et conjunctionum appareat, arctissime cum fine et salute 
humani generis cohaerere manifestum est ! 7). Ideirco matrimo- 
nium ex ipsius humani generis natura et ingenio profectum 
esse, попех шего singulorum arbitrio vel affectunasciputandum est. 
Apparetergo, objectivum, utita dicam, véAoc et 00с in se continere, 

Matrimonium enim, humanae societati adeo necessarium, ut 
sacra Scriptura docet 15), jam in humani generis origine а Deo ipso 
conditum est. Nam quum ex matrimonio familia, ex familia civi- 
tas proveniat!?), — matrimonium est morum, probitatis, virtutis 

пазі mater et fuhdamentum, quo labente totius humani generis 

omus atque.portus corruit. Itaque matrimonium, quippe quod 
ethieum sit institutum et ex divino natum praecepto, suo jure et 

ravitate nixum supra conjugum licentiam elatum excelsumque 
est 2°). Quam ob rem, ne matrimonii dignitas violetur, ethicae eae 
societates, quibus juris et morum, religionis atque sacrorum tutela 
competit, rectissime sibi legum ferendarum assumunt potestatem 
ac disciplinam. 

Eleganter igitur Icti Romanorum matrimonium esse ajunt 
consortium’ omnis vitae et divini humanique juris com- 
municationem?'). Quae definitio, universam conjugii indolem 


г4) Puleherrime jam Plutarchus et Tacitus hac de re agunt. Plutarch. conjug. 
praecept. c. 3 et 4 ed. Wittenbach, T. L, Р. 2 p. 562: „sieut humores physici 
dicunt totos totis permisceri, ita oportet matrimonio Contrahentium corpora, opes, 
amicos, familiaresque invicem confundi," Шет Tacit. Germ. c. 19. „Sie unum acci- 
piunt maritum, quomodo: unum corpus unamque vitam, nec ulla cogitatio ultra, nec 
longior' cupiditas, ne tamquam maritum sed tamquam matrimonium ament,** 

15) Unger l. c. p. 160 sqq. ) 

16) Opinionem eorum, qui in sola amoris affectione positum censent matrimo- 
nium, eleganter refutat Hegel, Grundlinien der Philosophie des Rechís, ed. 
Gans ed. ПІ, Berlin 1840 р. 218 et 222, Aeque repugnat Oischinger І. c. p. 
901. sqq.; Stahl І.с. р. 336, 300 et 371 sqq. Unger, lc. p. 156. ' 

' 17) de Moy., l..c. p. 6. : 

1*) Genes. Il. 24. : Š 

19) de Moy., 1. c. p. 13. ваб 3 

зо) Ephes, У,92; Conc. Trid. sess. 24. doctr. de sacr, matr. Klee 1. c. 
р. 1. вач. jT tam 
#1) 1. 1. D.-de ritu nupt, $ 1 J. de patr. рої, (1, 9.) cf. Zimmern, Geschichte 

complexa, superiorem ejus naturam et'duplicem eum sacerdotio et 
imperio rationem nexumque praeclarissime illustrat. 

Quodsi amplissimam eam matrimonii vim et naturam, quaetotum 
hominem comprehendat, diligentius consideraveris, nonnisi mono- 
gamiam esse veram ejus formam facile concedes22), Intima enim 
ea conjunctio inter duas solummodo diversi sexus personas 

` existere, neque consortium omnis vitae et humani divinique juris 
communicatio plures personas amplecti potest. 

Matrimonium autem dissolvi non lieere, ex ipsa jam instituti 
divina indole et fine intelligitur, atque semper ecclesia catholica 
contendebat??). Christus enim ipse omnem matrimonii dissolu- 
tionem adulterium vocat, ita ut stupri illa exceptio secundum 
ecclesiae catholicae auctoritatem ad separationem. tantum quoad. 
thorum et mensam restringenda sit?^). Quod ргіпсіріша, aliqua- 
tenus omnes.legislationes agnoscunt, quum matrimonium ad 
tempus vel sub conditionibus contrahi nunquam liceat 25). 

uoniam ergo matrimonium, sicut supra ‚demonstravimus, 
tantum valet ad hominum salutem, disciplinam, mores, et 
ex Dei ipsius institutione ortum atque a Christo con- 
secratum, perpetuam cum religione necessitudinem conservat, 
fieri non potuit, quin ab ecclesia catholica in sacramen- 
torum numero referretur?5). Neque, qui ecclesiae evangelicae 


des Röm. Privatrechts bis Justinian, T. І. Heidelberg 1820. p. 408. Hasse, 
Güterrecht der Ehegatten, Š 2 p. 4, а : 

2?) Matth, ХІХ, 6: „Itaque jam non sunt duo , sed una caro. Quod ergo Deus 
conjunxit, homo non separet, Marc. X, 7: „Propter hoc relinquet homo patrem 
suum et matrem et adhaerebit ad uxorem suam,“ Conc, Trid. sess. 24. І, с, 
Stäudlin l.c. p. 24—28, Klee 1. е. р. 11. Hegel 1, c. р: 226. Stahl І, с, 
р. 335. Oiechinger l. c. p. 100, ( 

2з) Matth. XIX, 6—9; У. 32; Marc X. 11. 19; Rom. ҮП, 1—3. Klee, Die 
Ehe р. 30—46; Dogmat. T. III, p. 335, 336. Oischinger 1. c. d. 251. de Ros- 
kovány І, е, T. И. de indissolubilitate matrimonii. ) 

24) Klee l.c. р. 57. Schleyer, Ueber die neutestamentliche Lehre von der 
Unauflöslichkeit der Ehe, ‘Freib. 1849... : . 

25) Gitzler l c. p. 115. Mühlenbruch, Lehrbuch des Pandectenrechts 

T. III. $ 510. ۲ 
3 36) Conc. Trid. sess. 24. c. І, de ref, matr.: ,Si quis dixerit, matrimonium поп 
esse vere et proprie unum ex septem legis Evangelicae sacramentis, anathema sit,“ 
cf. Zeitschrift für Philosophie und kathol. Theologie, Heft 23 p.66—08; Heft 24 
р. 16-51. Quae disputatio, quamvis ad theologiam potissimum pertineat, ad eam, 
de qua agitur, questionem illustrandam pauca tantum afferre mihi liceat, Jam ab 
antiquissimis temporibus ecclesia et patres semper et ubique hanc doctrinam obtinebant. 
(vid. locos apud А. 7, Uhrig, System des Eherechts, Dillingen 1854, p. 209 sqq.) Si 
in conciliis inde a sexto seculo habitis de sacramentali nuptiarum natura diligentius 
tractatur, non magis рег ea concilia, quam per concilium Tridentinum matrimonii 
sacramentum introductum est, quum id tantum spectarent, ut populis nuper conversis 
sacramenti gravitatem exponerent, falsis eorum opinionibus refutatis, Cum sacra- 
mentali autem dignitate indissolubilem matrimonii naturam arctissime cohaerere et ex 
ea demum plenam suam vim recipere ét auctoritatem, haud facile quisquam infitia- 
bitur. Itaque et infidelium matrimonium dissolubile putatur, licet validum et legi- 
timum sit, cf, Binterim, de libert, conj. fact. fid, Confl. 1894. Benedict XIV. de 
synod. dioeces. lib. VIII, е, 12 nr. 3; с, 13 пг. 1 sqq. 

? А 


кке. ға 


dogmata sequuntur, fundamentum sacrum negant 27), quamvis 
sacramenti ei поп concedant naturam. Itaque matrimonia vel 
mixta vel inter Evangelicos inita, non solum valida censet ecclesia 
catholica, dummodo non obstet juris divini neque juris canonici 
impedimentum 28), verum etiam rata statuit. 

Jam restat, ut quaeratur, quatenus quaque ratione juris 
civilis vinculo obstringatur matrimonium? Ex intima ea matri- 
monii cum omnibus hominum societatibus necessitudine 
ultro patet, jus quoque civile in nuptiis plurimum valere. 
Et quis est, qui neget, eas matrimonii partes et rationes, quae ad 
res externas pertineant, velut ad familiae nexum, dignitatem mariti 
communicandam cum uxore, ad hereditatem, ad liberorum edu- 
cationém et alimenta, ad patriam denique potestatem, ad. jus 
jurisque tutelam referendas esse. Denique quia ipsius reipublicae 
fundamentum in familia ideoque in matrimonio positum est, 
civitati etiam summi interest, qua ratione res matrimoniales 
administrentur. Ideirco civitati magnae eurae esse oportet, ut 
matrimonii disciplina justis aequisque legibus ah 2). 

Inuniversumigiturmatrimonii natura atque indola considerata, 
rem ipsam aggredientes primum accuratius de consensu ejusque 
vi ae materia disputare nos oportet. Plurimum enim valet ad 
matrimonium non solum contrahendum, sed etiam renovandum, 
eoque deficiente matrimonium omnino-nullum est. 


ў 2. 
De consensu et affectione conjugali. 
Matrimonii natura atque indole, qualem supra descripsimus, 


satis perpensa, ultro patet, non casu'evenire posse matrimonium 
‚seu invitis injungi, sed consilio opus esse summa cum libertate 


capto et utriusque voluntatis concordiam desiderari '). 


27) О. Goeschen. Doctr, de matr, Hal. 1847. 4. p. 7. 51. - 

25) c, 8. X. de divort (4, 19) Andr. Müller, Lexikon des Kirchenrechts в. v. Ehe. 
Т. II. ed. 2, р. 427. ; 

39) Benedict XIV. 1. с, lib. IX. c. 9 nr. З 4  praeclarissime tria causarum 
matrimonialium genera distinguenda contendit: primum, quod initi conjugalis foederis 
firmitatem spectet, alterum, quod ad validitatem sponsalium aut jus statuendae sepa- 
rationis. quoad thorum et mensam pertinent, Utrumque ad judicem ecclesiasticum 
solum deferendum. censet. "Tertium genus, quod de rebus mere politicis.et externis, 
velut de dote, donatione propter nuptias, hereditaria successione, alimentis vel simili- 
bus agat, totum judicibus saecularibus relinquit, Nec minus Phillips Kirchenrecht. 
T.IL р. 537—44, 548; T. Ш. р. 182 sqq. matrimonii disciplinam rebus mixtis, 
quas vocant, adnumerandam ‚esse censet. cf, Motive zu dem Entwurfe eines Ehe- 
scheidungsgesetzes für die Königl. Ргепвв, Staaten. Berlin 1834 р. 5. sqq. Contra 
disputat Heuser, de potestate statuendi impedimenta dirimentia pro fidelium matri- 
. moniis soli ecclesiae propria, Colon. 1854 p.:53 sqq. ч 

1) Walter l.e. р. 614. Hegel І. с. § 162: „Der objective Ausgangspunkt ist 
die freie Einwilligung der Personen und zwar dazu, Eine Person auszumachen, 
ihre natürliche und einzelne Persönlichkeit in jener Einheit aufzugeben, welche nach 

Est igitur consensus conjugum prima matrimonii contrahendi 
conditio, nequeconsensu deficiente matrimonium existere potest?). 
Ut autem ratus sit et efficax consensus ad nuptias contrahendas, 
tria ea bona conjugalia: fidem, sacramentum, prolis procrea- 
tionem spectare debet. Qui consensus quamvis: contractus spe- 
ciem denis tamen valde errant, ut jam Hegelius acutissime 
ostendit?), qui matrimonii vinculum atque jus obligatio- 
num numero adscribere et iisdem, quibus obligationes, princi- 
piis subjicere velint^). Quod qui statuunt, matrimonium non 
minus quam obligationes consensu contrario, seu dissidio invin- . 
cibili, quin etiam, conditione quadam deficiente, veluti secundum 
jus Borussicum $), conditione de non mutando domicilio haud 
expleta, dirimi posse, profiteri non dubitant 6). Nostrum potis- 
simum est, ut perscrutemur, qualis Ше consensus esse debeat. 

Quodsi igitur accuratius, quae sint consensus conjugalis qua- 
litates, quaerimus, tria potissimum desiderantur, ut verus sit atque 
efficax. Quorum primum, cum consensus imprimis certo et 
indubio modo declaretur oporteat, signum externum exigit, quod 
vulgo quidem verbis constat, sed nutu quoque aliisque signis 
manifestari, quin ipso silentio consistere potest, si parentes filiae 
loco consentiunt?). Praesens autem tempus spectare debet con- 
sensus); quippe qui ad futuras pertinet nuptias, sponsalia tan- 
tum constituit atque obligationem matrimonii aliquando ineundi °). 
Consensus igitur nuda promissione non acquiescit, sed matri- 
monium in praesenti intendit. Itaque consensu pronunciato 
matrimonium contractum est, atque societas ita constituta et per- 
fecta dissolvi amplius nequit : °). 


dieser Rücksicht eine Selbstbeschränkung, aber eben, -indem sie in ihr substanzielles 
Bewustsein gewinnen, ihre Befreiung ist.“  Oischinger І. с. p.225sqq. ц“. ° 

2) e, 1. 2. 8. 4. 5. С. 27, qu. 2; c. 1. X. de spons, duor, (4, 4); с. 1. 23. 25, X. de- 
sponsal. (4. 1); c. 2, 14. X. de convers. conjug. (3, 32), 1. 30 D. de В. J.; 1,2, 1. 
16 ў 2; 1.21. 22. D. de ritu nupt. ; 1.4. D. de concub, (95, 1) cf. Zimmern l.c. T.I 

. 530 sqq ў š 
4 3) Hegel 1.с.р. 218 et 112. Sanchez de s, matrim. sacr, L. II, disp. 28, 

4) Haec sententia Kantii imprimis auctoritate nititur, Metaphys. Anfangsgr. 
der Rechtslehre, p. 106 sqq. 

5) A. L. R. Il., tit, І., $ 682, 

“) Re accuratius perspecta пешіпеш fugere potest, contractibus ethicas quoque 
conjunctiones et instituta effici neque semper contractum et obligationem tantum causae 
effectusque rationem exhibere. Eo errore jus Boruss. laborat. cf. v. б. (eisler) 1. c. 
р. 8 et 9 et Gang, Beiträge zur Revision der Preuss. Gesetzgebung, p. 423 sqq. 

7) Catech, Rom. Р. II, c. 8, nr. 5 et 7; сЁ, с. 23 X. de spons. (4, 1); Cone, Trid. 
sess, 24 decr. de sacr. matr, 

*) Catech. Rom. Р, II. с, 8 nr. 6. 7 

°) с. 8. С. 30 qu. 5, Catech, Rom, P. ІІ. c. 7 qu. 6, nr. 1: ,,Recte autem dicitur, 
oportere, ut consensus verbis exprimatur, quae praesentis temporis significationem 
habent; nam quae futurum tempus indicant, matrimonium non conjugunt, sed 
8pondent.'* ч 

19) Catech. Вот. Р. I, с. 8. qu. 6, nr. 6: ,, Саю conjugii obligatio nuda pro- 
missio non sit,'sed ejusmodi abalienatio, qua re ipsa vir mulieri, et vicissim mulier viro 

+ Per medium aevum omni consensus declarandi ratione, dum- 
modo matrimonialis appareret, juri canonico satisfiebat; at valde 
dubia erat res nimisque ab ecclesia remota. , Itaque patres Tri- 
dentini, ut rei abusum et dubitationes tollerent, екті ut 
consensus matrimonialis nonnisi parocho et duobus testibus prae- 
sentibus pronuntiaretur!''). Quodsi igitur, quae in consensu 
matrimoniali exiguntur, et patrum sententias satis reputamus, 
haud scio an nunc temporis rei naturae non conveniat, ut etiam 
per procuratorem matrimonium contrahatur !?). 

Alterum quod requiritur, ut validus sit consensus, mentis et 
signi, quo consensus exhibetur, concordiam respicit, ut liber, 
spontaneus ac certus sit, postulans 13). 

' Itaque eos, qui matrimonium contrahunt, ex sua ipsorum 

.mente sponteque consentire oportet, eorumque jam consensus 
matrimonium constituit. Parentum igitur vel tutorum auctoritas, 
ut ratum sit matrimonium, per se non requiritur. Verum tamen, 

uum liberorum conjugia parentibus summae sint curae, heque 
liberos in re tam gravi parentum auctoritatem negligere deceat, 
eos, qui invitis parentibus matrimonia inierint, jus canon. poenis 
afficit, conjugiis ipsis nequaquam irritis factis ! ^). 

Elucet ergo, Concilii Tridentini decretis поп tam imminui 
parentum auctoritatem, quam justa potius ratione naturam matri- 
monii et.patriam potestatem ponderari. 

Conjugii igitur vis ac natura exposcit, ut consensus declaratio 
sanctissimae respondeat conjugum intentioni, ab utraque parte in 
eum finem patefactae, ut matrimonium ineatur. Error autem, 
essentialis sc. qui in personam redundat, -deinde vis et metus '5) 
matrimonii indoli et voluntatis libertäti adeo repugnant, ut con- 
sensus ita effectus revera non exsisteré putėétur +6). , 


corporis sui potestatem tradit, idcirco necesse est verbis, quae praesens tempus 
.designant, matrimonium contrahi; quorum verborum vis, postquam etiam enunciata 
sunt, permanet, virumque et.uxorem indissolubili vinculo constrictos tenet,“ 

` 11) Sess, XXIV. de ref. matr. е, 1. 

12) Jure antiquo sine dubio licebat. c, ult. de procurat, in VI, (1, 19): ,Ргө- 
curator non aliter censetur idoneus ad matrimonium contrahendum, quam si ad hoc 
mandatum habuerit speciale“ rel. E 

13) Gitzler І. с. p. 105 et 106. not. 4. 

14) Sess, XXIV. c. 1 de ref. matr.: „jure damnandi sunt, qui falso affirmant, 
matrimonia a filiis familias sine consensu parentum contracta, irrita esse et parentes 
ea гага уе! irrita facere posse; nihilominus sancta Dei ecclesia ex justissimis causis 
illa semper detestata est:atque prohibuit**3 е. 6. X. de condit. appos. (4, 5); c. 6. X. 
de raptor. (5, 17) с. 3. С. 30. qu. 5; с. 13. С. 32, qu. 2; 6, 3. X. qui matr. accus. 
poss. (4, 18). 

15) Quodsi jus civ. Rom. has causas non respicit, rectissime Savigny (System des 
heutigen róm, В. Т.Ш, p. 105) divortii licentiae attribuit; summi autem sunt momenti 
іп ea matrimonii forma, quam jus.canon, exhibet. Я 

16) c, 14Х, де ѕропва!, : „Cum loeum non habeat consensus, ubi metus vel coactio 
intercedit, necesse est, ut ubi assensus cujusque réquiritur, coactionis materia repellatur. 
Matrimonium autem solo consensu contrahitur, et ubi de ipso quaeritur, plena debet 
securitate ille gaudere, cujus est animus indagandus, ne per timorem dicat sibi placere, 


p 

Tertium denique, quod in consensu valido requiritur, intentio- 
nem spectatet rationem, quamatrimonium appetatur, purene, an sub. 
conditionibus, utrum turpibus ineant, an honestis causis commoti. 

Primum refert, quid sit, quod contrahentium intentio amplec- 
tatur, num copulam carnalem, an integram matrimonii indolem, 
quae vulgo tribus iis bonis conjugalibus fide: prolis procreatione, 
sacramento consistere putatur. B 

Copula enim carnalis neque sola neque per se intenditur, sed 
matrimonio inest, quae quum effectus tantum sit et accessio matri- 
monii, non ad ipsam naturam pertineat, a conjugibus per tempus 
aliquot excepta matrimonium irritum non reddit. Consensus 
autem nonnisi libidines spectans non matrimonium efficit, sed 
concubinatum. . : 

` ‘Ubi vero in matrimonio contrahendo praeter conjugium alia 
quoque, quae vel turpia vel honesta esse possunt, expetuntur, 
matrimonium ratum manet, quum voluntas generalis con jugium 
intendat et quae alioquin desiderantur, instituti naturam non 
attingant 17). 

Ex quibus omnibus patet, consensum matrimonii esse causam 
efficientem, quae sententia, quum jam a Romanorum Ictis prae- 
clarissime contenderetur, ab ecclesià et patribus semper et ubi- 
que retinebatur 18). Falso igitur opinantur, qui matrimonium ex 
sola copula carnali et domum deductione oriri arbitrantur 19): 
nee minus errant, qui matrimonium contractus vi constare et 
quum eadem qua contractus causa nascatur, contractus continere 
naturam putant??). Я 

Ejus, qui in matrimonio constituendo requiritur, consensus 
vi ac natura ex omnibus partibus exposita, restat ut de intima 
ejus indole et intentione, atque de affectione conjugali dissera- 
mus. Duplici enim ratione consensus. intelligi potest. Qui matri- 


quod odit et sequatur exitus, qui de invitis solet nuptiis provenire'* et c, 28 eod. „Sane 
illis, quae benedictione accepta mox a sponsis aufugiunt, ante carnis copulam sub- 
веспіата, asserentes se nunquam іп illos veraciter consensisse, sed metu illato com- | 
pulsas verbo protulisse consensus, licet animo dissentirent, non statim est audientia 
deneganda, sed de illato metu est cum diligentia inquirendum, et si talis metus inve- 
niatur illatus, qui potuit cadere in constantem virum, erunt non immerito audiendae.“ 

с. 14. 15. 21. 29. X. de sponsal ;. Cone. Trid, sess. 24 c..9; de reform.:.,,quare prae- 
cipit sancta synodus sub anathematis poena, quam ipso facto incurrunt, ne quovis 
modo directe vel indirecte subditos suos vel quoscumque alios cogant, quominus libere 
matrimonia contrahant.“ à ° : 

17) с. 7. X. de condit, appos. (4, 5.) Janke, Dissert, inaug. de conditionibus 
matrimonio appositis. Vratisl, p. 19, sqq. Oischinger, І. c. p. 230. sqq. et 
Sanchez, de matrim. 1. II. d. 29. n. 8. “ і 

18) c.31. X. de вропв.; decret. ad Armenos: ,,Càusa efficiens matrimonii regulari- 
ter est mutuus consensus per verba de praesenti expressus. ^ Item Isidorus, 
Joann, Chrysost. imprimis hom. 32. ad c. 19 Matth., nec minus Augustin, in 
lib, de nupt. et.concupise, c. 11. и 

19) Vid. Oischinger. І. c. p. 233. , à 

20) De his cf. de Roskovány, l.c. T. I. $. 18 et 29. 


\ 


B. o- 


monium contractus naturam induere contendunt, obligationum 
principiis subjiciendum arbitrati, consensum quasi factum exter- 
num considerare debent 2=). Quod qui censent, vim et effectum | 
matrimonii ex consensu eo externo derivent necesse est. Qui- 
bus, si sibi constare vellent, dicendum esset: 


1. Vim et effectum matrimonii tamdiu durare, donec con- 
'sensus is non tollatur. Itaque ubi error essentialis, vis. vel 
metus intercessit, matrimonium haud quaquam ipso iure nullum 
esset, sed. rescindendi tantum occasio praeberetur 22). 


2. Matrimonium quavis accedente ratihabitione continuo vali- 
dum fieri, acsi nullum unquam impedimentum obstitisset. 


3. lisdem de causis dissolvi matrimonium, quibus contractus 
` vires infirmentur. — ; 

Qui vero consensus conjugalis naturam veram et profundam 
reputant, externa ea declaratione поп acquiescunt, sed causas 
quoque atque rationem considerant, quibus sponte ac libere non 
societatem quamlibet, sed eam, quae consortium omnis vitae, 
divini humanique juris communicationem contineat, contractam 
esse appareat. At quis est, quin videat, hanc solam esse ratio- 
nem, quae plane matrimonii naturae atque-indoli, qualem supra 
descripsimus, respondeat. 


. Quum autem ita res se habeat, facile intelligitur: 

a) deficiente vóluntatis libertate, quam matrimonii notio sibi 
exposcit, deficientibusque matrimonii requisitis, consensus spe- 
ciosi pronunciatione cohabitationem, non matrimonium effici. 
Itaque quanivis jure canon. contrahentibus non concedatur, ut 
sua potestate ac vi societatem, quam inierint, solvant??), imo 
conjugum cohabitatio nonnisi auctoritate judicis et id duabus 
sententiis 24) conformibus dissolvi liceat, tamen sententia judiciali 


21) Praeclarissime opinionem nostram illustravit Paulus І. c. 21, $. 5. D. quod 
metus causa. (4, 2.). j "s ) ` 

22) Doctrinae, quam modo descripsimus, his fere verbis А. L. R. II., 1. 5 39—45. 
adstipulatur, „Soweit, eine Willenserklürung überhaupt wegen Mangels 
persönlicher Fähigkeiten oder wegen Zwanges, Furcht oder Betruges unverbindlich ist, 
soweit ist auch eine unter solchen Umständen geschlossene Ehe nichtig.'*, „Soweit 
eine jede Willensüusserung wegen Irrthums unkräftig ist, so weit heht ein 
solcher Irrthum auch die Einwilligung, in eine Heirath auf, wenn in der Person des 
künftigen Ehegatten, oder in solchen persönlichen Eigenschaften, welche bei Schliessung 
einer Ehe von dieser Art vorausgesetzt zu werden pflegen, geirrt worden ізі.“ „Eine 
durch Zwang, Betrug oder Irrthum veranlasste Ehe wird verbindlich, wenn sie nach 
entdecktem irrthume oder Betruge oder nach aufgehobenem Zwange ausdrücklich 
genehmigt oder lànger als 6 Wochen nach diesem Zeitpunkte fortgesetzt worden ist. 
Ist der angeblich gezwungene, betrogene oder im Irrthum gewesene Theil verstorben, 
ohne die Nichtigkeit der Ehe zu rügen, so kann die Ehe von dessen Erben nicht mehr 
angefochten worden.“ š š ^" 

i di e, 8. X. de divort. (4, 19.); c. 13. de rest. spoliat, (2, 19), Knopp, 1. е. 
р. 131. sqq. . 
' 24) ex Benedict, XIV..constit.: ,, Dei miseratione". 

manifestum est non rescindi matrimonium, sed tantum matrimo- 
nium omnino non exsistere declarari 25). ° 
b) Iis tantum matrimonium nullum reddi factis, quae verae 
ejus indoli plane repugnent. й i 
с) Postremo, quod ad ecclesiae catholicae doctrinam attinet, 
ut sacramenti gratia perficiatur, neque ex conjugum arbitrio pen- 
dere neque ex diversarum regionum consuetudine et statutis 29). 
Itaque causarum singularum, de quibus in hoc opuseulo sub- 
tilius indagabitur, fundamentis positis, jam ad ipsas accedamus 
disquisitiones. жүз Шы 


"Ww š $. 3. 
De forma matrimonii ineundi Conc. Trident. praescripta. 


Matrimonii substantia, qua sanctum inter conjuges atque 
perpetuum nascitur vinculum, eo consistit, quod a Deo ipso ad 
humani generis salutem et propagationem institutum et а Jesu 
Christi sacramenti dignitate instructum est!). At. rectissime 
Béllarminus (de matrim. I. c. 6): „si consideretur, inquit, matri- 
monium dum fit, tota eius essentia in signis exprimentibus con- 
sensum mutuum consistit." Itaque consentaneum erat, ut con- 
sensus declarandi in ecclesia christiana ea forma exigeretur, qua 
matrimonii cum ecclésia ratio acque conjunctio certo et indubio 
modo exprimeretur?). Communi igitur ómnium opinioni et sen- 
tentiae convenit, quod с, 2 (inc.) C. 30. qu. 5 continetur: „nullus 
fidelis cujuscunque conditionis sit, occultas nuptias faciat, sed 
benedictione accepta а. sacerdote publice nubat in domino š)“, 
Nihilominus matrimonia clandestina saepissime occurrebant, quin 
etiam per longum tempus usuveniebant. Quae ut penitus tolle- 
rentur, Conc. Trident. sess. 24 c. 1. de reform. matr: decrevit 
haec: „Qui aliter quam praesénte parocho vel alio sacerdote de 


35) Hujusmodi sententiae recte jure canonico rei judicatae vis ае potestas de- 
ца: с. 5. 1. X. de frigid. (4, 15.); c. 7. 11. de sentent. et re judic. (2, 97.); Knopp 
. с. p. 134. , 

2°) Devotus, Institut. canon, T, II. p. 124 recte monet: .,Gravis est error illo- 
rum, qui cum in matrimonio civilem contractum fieri animadvertant, ita ab hoc con- 
tractu sacramentum pendere arbitrantur, ut illo sublato alterum etiam tolli evertique 
debeat, Inquiunt enim, in matrimonio inesse et civilem contractum et sacramentum, 
sed primum contractum existere, postea sacramentum accedere, quod ab illo sumat 
materiam, in qua consistat, Quemadmodum vero civilibus legibus ceteri contractus 
subjiciantur, ita etiam iis subesse contendunt contractum matrimonii et ideo cum 
civiles leges contractum perimant, ipsam tolli materiam, sine qua sacramentum 
Stare non potest “ 

!) Benedict, XIV. de synod. dioeces. lib, ҮШ, c. 12. nr. 3. 

2) Benedict, ХІУ, 1. c. nr, 3—7. : 

5) De parochi іп nuptiis ineundi praesentia vid, Weiss, Archiv f. К. В. T.II. p.77; 
Richter, K, В, р, 263 not. 7—11 ы 

ipsius parochia seu ordinarii licentia, et duobus vel tribus testi- 
bus matrimonium contrahere attentabunt, eos s. synodus ad sic 
contrahendum omnino inhabiles reddit et huiusmodi contractus 
irritos-et nullos esse decernit, prout eos praesenti decreto irritos 
facit et annullat.“ In fine denique legis: „decernit insuper, ut 
hujusmodi decretum in.unaquaque parochia suum robur 
post triginta dies habere incipiat, a die primae publicatio- 
nis in eadem parochia factae numerandos.“ 

Ex his semper constitutionibus disquiritur atque iudicatur, 
dumtaxat de consensus pronunciandi forma agitur, num validum - 
sit ratumque- matrimonium, quoniam secundum principia juris 
canon., quicunque baptismate ecclesiae christianae sunt addicti, 
his legibus tenentur 4). f й 

Sed neminem fugere oportet, Conc. Trid. praecepta locum 
non habere: 

1. ubi Conc. Trid. in universum tantum, praeceptis, quae de 
matrimonii contrahendi forma et solemnitatibus prodita sint, 
speciatim in quacunque parochia non'expressis, promulgatum sit. 
Ita enim legis thesaur. resolut. S. Congreg. Conc. T. IX. p. 626: ... 
»proindeque S. Congregationis ejusdem Concilii interpres alias 
declaravit, non censeri satisfactüm menti Concilii per publicatio- 
nem in regno, provinciis aut in synodo factam, sed necessario 
publicandum esse decretum in singulis parochiis.“ Praesumitur 
vero promulgatio. legitima, dummodo in ea, de qua quaeritur, 
parochia Conc. Trid. praecepta observata sint). 

2. nec minus, ubi facta quidem est promulgatio, sed rerum in 
parochia statu permutato paulatim in oblivionem abiit, ut de publi- 
catione rite facta non constaret, cessat Concilium Tridentinum 6). 

3. Saepius evenit, ut Conc. decretis quamvis rite promulgatis, 
ob rerum conditionem obsequium praestari nequeat. Qua de re 
ita S. Congregatio constituit: ‚valere matrimonium etiam absque 

arochi praesentia, ubi nec parochus catholicus nec vicarius ab 
ipso deputatus exsistat, vel iis ob metum et acatholici principis 
persecutionem latentibus, ignoretur, quonam loco sint vel ad 
ipsos nequeat tutus haberi accessus, modo servetur, quantum 
ceteroquin fieri potest, forma a Tridentino praescripta, videlicet 
adhibitis saltem duobus vel tribus testibus ?),“ і 

Secundum eadem haec principia est agendum, quum de renova- 
tione matrimonii invalide contracti quaeritur, ut matrimonium ex 
juris canon. praeceptis ratum atque validum fiat. 


4) Nie, Knopp, Anwendbarkeit der Vorschrift des Concils von Trient über die 
wesentliohe Form der Eheschliessung auf Akatholiken, Regensburg. 1858. p. 8; 18. sqq. 

5) Кпорр, |, c. p. 25 et 26. not. *) 

в) Richter, Conc, Trid, declarat. nr. 160. sqq. аб 2 

7) Knopp, І. c. р. 27. 28. , АУ 

De revalidatione matrimonii in universum. 


Ut jam supra de matrimonii natura et de consensu disserentes, 
uo maris ac feminae conjunctio matrimonii induit dignitatem, 
баас, matrimonii vinculum поп solum liberum et 
spontaneum consensum, sed etiam affectionem postulat conju- 
alem. Consensus igitur matrimonialis vim suam et effectum поп, 
ex libero contrahentium capit arbitrio, sed ex ipsa natura atque 
indole matrimonii a Deo instituti 1). Quodsi vero, ut in antece- 
dentibus statuimus, tot tantaque in matrimonio rato desiderantur 
requisita, saepius-aceidit, ut quae exigantur, aliqua ex parte defi- 
ciant, sive rationes spectes et contrahentium qualifates, sive 
conjugii ineundi formam et solemnitates. Deficiente igitur uno 
alterove requisito, ad matrimonium necessario, quod contraxerunt 
vinculum, irritum est et nullum dicitur matrimonium?). Qua in 
re triplex exsistit ratio. Primum matrimonium accusari et annul- 
lari potest et id obstante impedimento dirimente, quod juris püblici 
est, ex officio, in impedimento privato parte violata exigente ?). 
Ubi ex causa clandestinitatis irritum-est matrimonium; is pro- 
cedendi modus observatur, qui jam jure can. antiquiore vale- 
bat, adhibito tamen defensore matrimoniorum). ` Si vero non ex 
solemnitatibus, in nuptiis ineundis necessariis, impedimentum 
exsistat, in judiciis ecclesiasticis id tenendum est, quod const. 
Benedict. XIV. „Dei miseratione* continetur: „ut matrimonii 
vinculum dissolutum non censeatur, nisi duo judicata et resolu- 
tiones aut sententiae penitus similes et conformes, a quibus 
neque pars, neque defensor matrimonii crediderit appellandum, 
emanàverint.— | ION ; 
Deinde secundum juris can. praecepta dispensatione in radice 
matrimonii effici potest, ut conjugia invalide contracta statim ab: 
initio sanentur ac convalescant. De quo dispensandi genere 
infra accuratius disputabitur. MW ` 
Tertia denique ratio, quae intercedente impedimento diri- 
mente locum obtinet, ea est, ut consensu contrahentium redinte- 
'grato matrimonium restituatur. Actum vero, quo matrimonium 


1) Richter, К, R. ed. 4. ў 251. 

. .2) De impedimentis consule de Moy, Das Eherecht der Christen, Regensb. 1833; 
J.M. Góschl, Historische Darstellung der kirchl, Ehegesetze, -Aschaffenb. 1832, 
imprimis vero Nic, Knopp, Vollständig. kathol, Eherecht, Т. I. II, Regensb. 1850, 
ed II. 1854; quoad eccles. evang, cf. Н. С. N. de Hartitzsch, Handbuch des Ehe- 
rechts. р. 36—94. et J. G; C. Strippelmann, Das Ehescheidungsrecht, Cassel 1854. 

. 950. sqq. ; 

1 з) с. 3. X. de divort. (4, 19) Reiffenstuel lib. IV. tit, 18. qui matî, accus. 
poss. nr. 6. ваў. . í . 

+) Vid. resolut. S. Congr. Cone. dd. 29. Jan. 1853 apud Knopp І. c. ed. 2. p. 
573. сб Uhrig І. c. p. 799; Haringer Das heilige Sacrament der Ehe, Regensb. 
1854. p. 240. 


. 

invalide contractum ratum ас verum efficitur, theologi non minus 
quam Icti vulgo revalidationem matrimonii appellant. Sed 
non desunt, qui hunc actum renovationem, ratificationem, 
rehabilitationem, convalidationem matrimonii dicere 
malint5). Est autem ea, quam tertio possimus loco, ratio usita- 
tissima, saepiusque fit, ut conjux, sive ob prolis salutem, sive 
publicae offensionis evitandae causa ad revalidationem compella- 
tur, praesertim quum ipse impedimenti causam dederit et pars. 
altera revalidationem postulet 9). : 

. Ut jam ad ipsam quaestionem, quid ad matrimonii revalida- 
tionem requiratur, transeamus, ex iis, quae supra attulimus, ultro 
patet imprimis verum et efficacem .consensum matrimonialem 
constitui oportere. Quodsi igitur impedimentum consensui ipsi 
inerat, ut ob errorem essentialem seu vim vel metum verum con- 
trahentium consilium evenire non posset, solo consensu redinte- 
grato matrimonium validum fieri patet. Ubi vero ecclesiasticum 
erat impedimentum, antea dispensatio rite petenda est). Quae 
si indulta est, еа demum habiles fiunt contrahentes, ut ratum 
ineant matrimonium.. Quid autem in diversis causis requiratur, ut 
dispensatio accipiatur, non est hujus loci accuratius exponere. 
"Neque magis clausulas afferre opus est, quae dispensationibus 


5) Нас de re vid, А. E. L, Guyet, de matrimonii invalide contracti renovatione. 
Heidelberg, 1830. 8. ibique cifatos, cf. Knopp 1. с. ў 11.et 48, ей. IL, p. 71 et 
504 sqq. Haringerl, c. p. 304—310; Kirchenlexicon ed. Wetzer et Welte s. v. 
revalidatio. : 

. ®) с. 1. X. de eo, qui duxit in matr. (4, 7): „Propositum est nobis, quod vir qui- 
dam O., dum uxorem haberet, sibi aliam hujus rei insciam copulavit, de qua plures 
filios habuit: sed prima mortua, nititur a secunda discedere, asserens, quod uxore sua 
vivente eam non licuerit sibi copulare. Licet autem in canonibus habeatur, ut nullus 
copulet in matrimonio, quam prius polluerat adulterio, ес. Шат maxime, cui fidem 
dederat, uxore sua vivente; vel quae machinata est in mortem uxoris: quia tamen prae- 
fata mulier erat inscia, quod ille aliam, haberet uxorem viventem, nec dignum est, 
ut praedictus vir, qui scientet ‘contra canones venerat, lucrum de suo dolo reportet: 
с. t. t, г. quod, nisi praedicta mulier divortium petat, ай petitionem viri non sunt ab* 
invicem separandi, cf, Knopp І, c. $ 11 sub fine, p. 81. Sunt quidem, qui sententiae 
modo laudatae contrarium c. 26 X. de spons. (4, 1) probari statuant ideoque Innocen- 
tium ШІ, vituperant quippe qui fraudatori concedat, ut matrimonii annullationem ex 
ipsius fraude contracti petat, > Quod qui contendunt, decreto papae illustrissimi, 
quem J. H, Bóhmerus patrem veritatis et justitiae praedicat, judieiorum ecclesiasti- 
corum usu esse derogatum statuere oporteat, Sed valde'dubito, an probari possit. 
Quibus praemissis videamus quid decretàli illa saepius vituperata statuatur. Equidem 
sententiam c. 16 cit. hanc esse censeo; sponsalia de futuro tum per copulam carnalem 
fieri sponsalia de praesenti, quum utraque pars consilium matrimonii contrahendi 
capiat. Papa igitur іп causa proposita respondet, si res ita se habeat, videlicet quod 
ille in matrimonium cam ducere non proposuit, non debere ex facto illo conjugium 
judicari, quum neque substantia neque forma matrimonii intersit, cf. с. 2. X. de disp. 
imp. (4, 3); Uihlein, Archiv für civ, Praxis T. XIV. р, 58 sqq. 

7) Itaque de revalidatione sermo esse nequit, ubi impedimentum. juris divini vel 
naturalis obstat, velut impedimentum impotentiae vel ligaminis vel ех Consanguinitate 
in linea directa in infinitum et in linea collaterali in primo gradu secundum computa- 
tionem canon. cf. Haringer І. с. p. 245, 46. A. 1 

praesertim а Poenitentiaria obtentis inseri solent?);. quatenus 
ad nostram pertinent materiam, infra tractabuntur. — 

Quum autem de revalidationis, quae attulimus, requisitis, inter 
omnes fere constet, de modo ac ratione valde dissentiunt, qua 
matrimonii renovatio procedat oporteat. De his igitur in sequen- 
tibus copiosius agetur. At praetermittendum non est, ut tota 
absolvatur doctrina, hic etiam de matrimonii disseri restitutione, 
quae tunc intercedit, quum in matrimonio rite contracto sepa- 
ratio quoad thorum et mensam vel divortium repudiumve exstitit. 
De divortio nimirum non nisi secundum principia ecclesiae evan- 
gelicae sermo esse potest. 


; 5 5. 
De revalidatione matrimonii ex impedimento dirimente nullius. 


Jam supra in revalidationesemper impedimentum dirimens et id 
publicum sub intelligi oportere commemoravimus, in quo tamen dis- 
ensatio competat. Dispensatione igitur rite concessa, si contra- 
bentes in matrimenio vivere intendunt, quaeritur, ut conjugium 
invalide contractum verum fiat ac ratum matrimonium, quid fieri . 
debeat. Quum hac de re legibus nihil statutum sit, omnis matri- 
monii renovandi modus in juris canon. doctorum potissimum niti-' 
tur auctoritate et usu forensi, qui sane Poenitentiariae Romanae 
et S. Congregationis Concilii decretis admodun excultus stabilitus- 
ue est"). QUA in re, quoniam de ipsa matrimonii vi et indole 
theologorum ей Ictorum opiniones valde inter se discrepare 
vidimus, non omnes ad unum consentire mirandum non erit. 
Non deerant tempore antiquiore 2), qui plane satisfactum esse 
contenderent, si conjux, cui notum erat impedimentum, obtenta 
dispensatione, quacunque ratione sive tacite sive expressis verbis, 
continuandi matrimonii intentionem manifestet. Perdurare enim 
dicunt consensum matrimonialem eumque esse sacramentalem; 
„sacramentum autem iterari non posse. ‘Quam sententiam ut ful- 
ciant, c. 1. X. de eo, qa duxit in matr. (4, 7) et 1. 27. 65. 81. 
D.deritunupt. (23,2) afferunt. Quam parumaptum autem sit ce. Í X. 
cit. ad probandam eam opinionem, jam ex iis intelligitur, quae 
ў anteced. de vera decretalis Alexandri ІЦ: sententia disseruimus. 
us vero civile Romanorum ad eam, de qua agitur, quaestionem. 
nequaquum pertinet, quia secundum ejus principiá matrimonii vis 
et natura plane alia est, quam juris canonici ?). 


! 


` 


s) ef. Knopp І. с, Š 47, р. 496 sqq.; Haringer І, с, p. 999 вад. 

1) cf, Benedict XIV, Institut. can. 47, nr. 63. A 

2) Vid. Sanchez, de s. matr. sacr, lib. П, disp. 35. nr. 1. 9, disp. 36. nr. 5; 
Schmalzgrueber, jus eccles, univ. Т. IV, tit. 16, nr. 257. f 

3) Non praetermittendum est, ante Justinianum inter justas et legitimas nuptias 
atque matrimonium injustum summum discrimen interfuisse, a 

Quodsi igitur, quae Jam supra exposuimus, vim suam ас virtu- 
tem consensum conjugalem ex matrimonii capere substantia tene- 
mus, obstante impedimento, ex utraque parte invalidus et nullus 
est consensus^). Ex quibus consequi oportet, ut ad matrimonii 
revalidationem utriusque conjugis consensus expressus desidere- 
tur vel talis, quo affectio conjugalis indubie declaretur. 

` Imprimis vero nimirum concessae dispensénsationis conditio- 
nes observari oportet, quibus demum religiose impletis impedi- 
mentum, quod matrimonio obstetit, sublatum habendum est 5). 
Quodsi autem ob impedimentum obstans matrimonium invalidum 
ideoque consensus nullus fuit, ultro patet, ut renovetur consen- 
sus, de matrimonii nullitate etiam eum conjugem esse certiorem 
faciendum, cui ignotum erat impedimentum. Dispensatio igitur 
vulgo nonnisi clausula adjecta indulgetur: „altera tamen parte 
de nullitate prioris consensus certiorata“. Quum publicum 
factum sit impedimentum, i. e. si ad communem pervenerit cogni- 
tionem, seu ut fontium verbis utar, „si impedimentum publice 
innotescat, si in populum certo fuerit evulgatum“, quoniam con- 
juges quoque matrimonii nullitatem non ignorent, difficultas non 
exsistit. In impedimento enim publico, quale modo statuimus, 
jus canon. postulat, ut conjuges donec indulgeatur dispensatio 
et renovetur consensus, quoad thorum et mensam separentur. 
In singulari tantum causa interdum cohabitatio permitti potest, 
ubi separatio nimis difficilis sit seu prorsus fieri nequeat 5), veluti 
si conjugium ex jure civili quidem valide contractum ideoque 
legitimum erat, non vero ratum. 

Sublato igitur impedimento, publica atque solemnis exigitur 
consensus renovatio, servata Conc. Trid. forma, coram parocho et 
duobus testibus*). Proclamationes autem reiterari non opus est, 
quippe quae id tantum agant, ut patefiat, num exstent impedimenta 
necne. Jam vero in ea, de qua agitur, causa hac de re constat. 
Praetermittere tamen non licet, tempore antiquiore plures juris 
canon. doctores, veluti Covarruviam, Hostiensem, Zoesium cum 
glossatoribus 9) quamque consensus renovandi rationem sufficere 
contendisse, dummodo ex factis indubiis perpetua affectio conjuga- 
lis certo eluceat. Quodsi vero reputamus, impedimento dirimente, 
quod publice innotuerit, obstante, facillime accusari posse matri- 
monium, is, quem Curia Romana semper tenet, agendi modus pro- 
bandus est, ex quo publice coram parocho et duobus testibus 


4) cf. supra $. 2. ; 


l, c. 5 48 not. 6. 
6) cf. Knopp. І. c. $ 48 not, 28. (p. 517). 
7) cf. Benedict. XIV. І, с. 87 nr. 62; Knopp 1. с. $ 48 not. 1. 
s) vid. Guyet. І. с. p. 18. | 

matrimonii revalidationem fieri necesse est?).. Nec refert, num in 
ejusmodi loco renovetur matrimonium, ubi Conc. Trid. sess. 24. 
с. 1. de ref. matr. haudquaquam seu non rite promulgatum sit, an 
eo, ubi publieatio legitime sit facta. Non deerant апіеа, quiin 
loeis Conc. nequaquam seu non rite promulgati, novum matrimonii 
consensum expressum, licet forma Conc. Trid. servata non. sit, 
sufficere opinarentur. At recte Guyet. 1. c. p. 28 omnibus locis, 
dumtaxat uterque conjux fidei catholicae sit addictus, modo fieri 
possit, Conc. Trid: formam, tenendam esse statuit 19), j 

Sin autem impedimentum omnibus ceteris occultum, utrique 
conjugi cognitum est, conjuges renovare possunt consensum, 
matrimonio, quod vocant, tacito contracto. Qua vero forma ас 
ratione matrimonium id in secreto contractum perficiatur, const. 
Benedict. XIV. „Satis vobis“ a, 1741 diligenter praescribitur. 
“Бі impedimentum et ceteris et utrique conjugi oecultum, forte 
parocho cognitum est, ea est causa, ut sanatio matrimonii in 
radice, de qua infra accuratius disseretur, adhibeatur. Qua de 
causa instructio Cardinalis Caprerae P. I. nr. З haec habet! 1): 
„si contrahentes communiter habeantur pro legitimis conjugibus 
et ipsimet, fortasse ex ignorantia invineibili, sint in bona fide et 
absque gravis scandali seu perturbationis periculo certiorari 
nequeant, de nullitate matrimonii, hisce in circumstantiis іп bona 
fide relinquendi sint, quemadmodum per sacros. canones dispo- 
nitur.* ENS 

At summae in matrimonio renovando exsistunt. difficulta- 
tes, quum impedimentum alioquin. occultum uni tantum. eon-: 
jugi notum erat. Jam dissentiunt, quando quaque, in causa 
impedimentum occultum dici possit'?). Alii enim persona- 
rum, quae cognoverint impedimentum, numeri, num duobus 
tribusve tantum notum fuerit, rationem habendam. censent; 
alii incolarum multitudinem spectantes id impedimentum oceul- 
tum vocant, quod majorem partem ejus loci incolarum. lateat. 
Deinde quaeritur, utrum occultum censeatur impedimentum, 
quod in eo quidem loco, ubi contractum fuit, sive. alibi, publice 
cognoscitur, ignoratur autem, ubi degunt, qui dispensationem 
petunt et ubi indulgetur dispensatio. Кес minus evenire potest, 
^ut facti quidem ipsius, ex quo impedimentum  proficiseatur,, 
notitiam habeant plerique, impedimentum vero nasci eo igno- 
rent. Ejusmodi impedimentum theologi materialiter publicum, 


°) Reiffenstuel. 1. с. $. 13 nr. 610; cf. in hoc ў. not. 7. 

19) Benedict. XIV. Instit, 87 nr. 65; Fagnan, comm. ad tit, X, de sponsal, c..30. 
nr, 14. 

11) cf. Haringer. 1, с, р. 916. ad 

12) vid, Benedict, XIV. Institt. 87, nr. 40, 46 —48; Knopp. 1. c, $. 8. sub fin., 
$. 46. поё, 8. (p. 407); Haringer. І. с. p. 255. Hoc inter impedimenta occulta et 
manifesta vel publica discrimen secundum jur, can. principia eo majoris est momenti, 
quum ex eo etiam statuatur, quis rite dispensationem concedere possit. 

sed formaliter occultum vulgo appellant. Ех nostra sententia 
verius est, si personarum atque locorum respiciatur causa et 
conditio. Occultum igitur id dicemus impedimentum, quod non 
ad eam pervenerit hominum notitiam, ex qua annullatio. matri- 
monii metuenda est. Пе impedimento occulto omnes Bene- 
dict. XIV. assentiuntur, Institt. can. LXXVII. nr. 62 dicenti: „si 
matrimonium celebratum fuit coram parocho et duobus testibus, 
et impedimentum dirimens occultum servatur, tunc novus con- 
sensus certe praestandus est, sed clam inter contrahentes; nec 
amplius parochus dubque testes requiruntur. Nam semel man- 
dato Tridentini Concilii jam paruerunt conjuges, quum primo 
matrimonium licet interposito occulto impedimento confece- 
runt*:3) . > 

Jam vero quaeritur, qua ratione, conjux inscius de nullitate 
matrimonii certior асц sit, ut libere et valide іп matrimo- 
nium consentiat. Saepissime enim timendum est, ne nullitatis 
causa cognita, matrimonii annullationem petat. Quum igitur 
dispensationi, ut supra vidimus, clausula adjieiatur: „conjuge de 
nullitate prioris consensus certiorata,* nonnulli, e. g. Sanchez, 
ut facilius hanc difficultatem solverent, instructionem tantum 
atque admonitionem, non conditionem illa Poenitentiariae for- 
mula contineri statuerunt 14). Itaque sufficere docuerunt quem- 
que consensus renovandi modum, quin interdum nonnisi eam 
partem consensum reiterare oportere, cui notum fuerit impedi- 
mentum. 

Jure tamen e contrario afferunt, de qua agatur, clausulam 
veram conditionem continere, quae si deficiat, irrita sit dispen- 
satio. „Nam certissimum est inter juris peritos, Benedict. XIV. 
Institt. can. 1, с. nr. 68 dicit, „quod vera conditio ex ablativo 
absoluto consequitur. Qua in re, quum multum intersit discri- 
minis atque difficultatis, theologiae moralis doctores varios pro- 
tulerunt modos, speciosores tamen, quam probabiliores, quibus 
alter conjux de matrimonii impedimento certior fiat et ad denuo 
atque valide consentiendum adducatur'5). Id certe constat, 
conjugem nullitatis ignarum novisse oportere eam, quam inierit 
societatem, tamquam matrimonium omnino non exsistere, 
etiamsi impedimenti causam non cognoscat: alioquin enim nun- 
quam libere in matrimonium consentiret, consensus matrimonia- ` 
lis neque mutuus neque spontaneus esset atque prius impedi- 
mentum perduraret марша Sin vero prudentia pastoralis nullo 
modo sufficit, ut ratione ordinaria revalidatio matrimonii perfi- 


13) Ultro patet renovationem consensus parocho competenti referri oportere, ut in 
libris parochialibus matrimonium validum nunc esse notare possit. cf. Concilii Trid, 
sess. 24 с, 1-de ref, matr. : 

ii Benedict, XIV. 1, е, nr, 67. 


15) vid, Benedict, XIV. І. c. nr. 09. sqq. ; Reiffenstuel І, е, nr. 590. sqq. 
9* 

сізіпт, via extraordinaria per sanationem in radiee matrimonii, 
quam vocant, conjugium validum faciendum est. Oportet igi- 
tur, quid in hac renovatione extraordinaria juris sit, diligentius 
exponere. — 


D 


g. 6. 


De revalidatione matrimonii ex impedimento privato nullius. 


Ex impedimentis privatis in ea, de qua agitur, quaestione 
erroris potissimum essentialis!) atque vis et metus, quippe qui 
consensus libertatem tollant, ratio habenda est?). De impedi- 
mento conditionis sc. servilis accuratius agi non oportet, quum 
nunc temporis non usuveniat. Nec magis crimen raptus ad rem 
pertinet, nisi coactus intercesserit consensus. Quod vero impo- 
tentiae spectat impedimentum, num privatum ducatur an publi- 
cum, non refert; nunquam enim in eo exsistere potest matrimonii 
revalidatio ?). 

Quamquam impedimenta privata dispensatione tolli nequeant, 
fieri tamen potest, ut matrimonium invalide contractum, rato 
postea accedente consensu, omnes matrimonii veri et legitimi 
effectus recipiat, annullationis periculo prorsus superato. De 
reiterato eo consensu plerique ex antiquiore tempore juris canon. 
auctorum, v. g. Sanchez, Amort, Navarrus, боа а Tellez, 
Engel *) et mape paene pars juris can. nostrae aetatis doctorum 5) 
convalescere dicunt matrimonium, quacunque ratione postea, qui 
sponte vereque non consenserit conjux, liberum declaret et spon- 
taneum consensum — id quod profecto ante Conc. Trid. juris 
erat?), et ut ex $. 3. intelligi licet, ubicunque Concilii decreta 
rite promulgata non sunt, etiam nunc valet 7). Quam sententiam 
qui probant, omnem matrimonii constituendi vim in voluntatis 
concordia ponunt, omnesque ex еа derivant matrimonii’ effectus. 
Affirmant enim, non solum in erroris causa, sed etiam in matri- 
monio vi metuve coacto formaliter consensum exsistere matrimo- 
nialem. Quodsi igitur postea verbis vel factis indubie mani- 


1) Nostrum non est accuratius disquirere, num error quoque circa qualitates per- 
sonae, qualem jus comm. Boruss. II. 1. $. 40, intelligit, essentialis Sit quandoque fieri 
possit, cf. Knopp. І. с. $. 5; Richter К, В. $. 252; idem, Conc. Trid. cum declaratt. 
ad sess. 24 de ref. matr, nr, 83. 84. 

2) Contendunt plurimi et recte, dolum, calliditatem, fallaciam, machinationem non 
per se, sed erroris demum dolo procreati respectu impedimentum esse, cf. Knopp. 1. c. 
ў. 5. not. 6, et infra ў. S. 

3) cf. Knopp. І. c. $. 10. 14; Richter К, R, ў. 256. 

4) vid. Guyei. І. c, p. 23. ў 

5) у. g. etiam Walter, Lehrb. d. К. В. ед. 10 5. 305, haud vero in editione novis- 
sima (Bonn 1854) ead, $. 305. 

*) c. 91. 28. X. de spons. (4, 1); c. б, 8. X. de desponsat. imp. (4, 2). 

7) cf. Knopp. І, е. $. 11. p. 78. 

festata sit continuandi matrimonii intentio cum еа persona, de 
qua erraverit adhuc vel quae ad matrimonium vi metuve adegerit, 
virtualiter quoque adesse dicunt consensum. Quum vero eo 
ipso intentio quoque integri et efficacis conjugii constituendi 
contineatur, quoniam consortii exsistentis anzullatio peti possit, 
dubium esse non posse, quin rata habita societate priore, pleno 
jure et effectu statim ab initio exsistat matrimonium. Afferunt 
etiam с. 2 et 4 X. 'de conjug. serv. (4, 9), at cap. priore nonnisi 
id'statuitur „quod idem vir praefatam mulierem, postquam illam 
audivit esse ancillam, carnaliter cognovit, ipsum monitione prae- 
missa compellant, ut eam sicut uxorem maritali affectione per- 
tractet*, quum altero militis cum ancilla matrimonium annullari 
posse contineatur, „quum nec facto nec verbo consenserit in 
eandem, postquam conditionem ipsius cognovit.“ Etiam sola 
copula carnali post compertum errorem convalescere matrimo- 
nium, nescio qua ratione ex his locis possit probari. Quis autem 
est, quin videat, eos qui eam, de qua disputetur, defendant sen- 
tentiam, contractuum sequi principia. Jam vero supra, quam 
falsa sit ea opinio, demonstrasse nobis videmur. 

Quodsi vero constat, sine mutuo consensu, quem omnino 
voluntarium et spontaneum fuisse oportet, nequaquam oriri 
posse matrimonium, concedendum esse opinor, quoniam qui 
errore perductus seu vi coactus inierit nuptias, revera non con- 
senserit in matrimonium, consensu non existente nullum esse 
matrimonium. Quam ob rem dubium esse nequit, quin ab utra- 
que parte consensus renovetur oporteat. Renovari autem con- 
sensus non potest, nisi cognito antea matrimonii impedimento. 
Ejusmodi semper resolutiones Poenitentiariae Romanae et 5. 
Congr. Conc. Trid. conceptae sunt*). Cui sententiae etiam Papa 
Clemens VIII. adstipulatur; a Comitolo enim quodam de ea re 
consultus, respondit: ‚necessarium esse utriusque partis novum 
consensum, admonito prius marito de matrimonii nullitate“ °). 

Quod vero ad formam attinet renovandi consensus, in priva- 
tis quoque impedimentis discernendum est, utrum occulta per- 
manserint, an innotuerint. At hae de re. jam supra, quae neces- 
saria videbantur, exposita sunt. 


8. 7. 


De dispensatione in radice matrimonii. 


Dispensare in radice matrimonii seu sanare matrimonium in 
radice eam Romani Pontificis intelligimus potestatem, qua legem 


“ау cf. Cone, Trid. cum declaratt, ed. Richter nr, 71 cum 33 sqq., p. 238. cum 226;. 
пес minus vid. Knopp. І. с, $. 14. not. 2, 3. 
°) Reiffenstuel, Jüs canon, univ. T, Ш. append. de dispensatione ў. 13: nr. 609. 


22 


ecclesiasticam, quae impedimentum statuit, in causis singularibus 
tollere atque irritam reddere ei licet. Quo facto matrimonium 
. eontinuo ratum fit et validum omnesque conjugii veri effectus 
nasciscitur, et eos non a dispensationis indultae tempore, sed 
statim ab initio, acsi jam principio rite et legitime contractum 
esset, neque unquam vitio laborasset!). Quam dispensandi ratio- 
nem, qua multi conjugium omnino nullum ex Pontificis Romani 
plenitudine temere ratum effici et validum matrimonium, atque 
humana potestate via gratiae sacramentum procreari opinarentur, 
non mirum est multum sibi odii contraxisse et vituperationis. 
Neque deerant, qui dispensandi in radice matrimonii facultatem 
Pontificis prorsus negare non dubitarent?). „Sed nefas est“, 
Benedict. XIV. Quaest. canon. LX XXVII ў. „in eo quidem“ dicit, 
»de ea dubitare, quando etenim proles nata est non ex copula 
manifeste fornicaria, sed ex copula putative matrimoniali et matri- 
monium non fuit nullum propter impedimentum juris divini aut 
naturalis.“ 

»Certum tamen est, ut idem Papa celeberrimus scribit 3),“ 
huiusmodi dispensationes, quibus matrimonium validum et pro- 
les ex eo genita legitima nuntiatur^) absque ulla renovandi con- 
sensus necessitate, concedi quidem aliquando, gravissimis urgen- 
tibus causis et quatenus conjunetio conjugum extrinsecam 
speciem habuerit justi matrimonii, Жж copula fuerit fornicaria, . 
sed tune solum, eum impedimentum a lege duntaxat ecclesiastica, 
quam positivam vocant, et cui summus pontifex derogare potest, 
ortum habuit; non sane agendo, ut matrimonium nulliter con- 
tractum non ita contractum fuerit, sed effectus illos de medio 
tollendo, qui ob hujusmodi matrimonii nullitatem ante indultam 
dispensationem ac etiam in ipso contrahendi matrimonii actu 
producti fuerunt.* 

De primatus igitur facultate atque indole, praesertim quoad 
dispensandi potestatem 5), ex diversis partibus diligentissime con- 
siderata, subtilius agere supersedentes, jam videamus, quae requi- 
rantur, ut matrimonium in radice sanetur. Ex iis, quae supra 
exposuimus, tum demum dispensationem in radice admitti patet, 
cum conjugum consortium, nisi lex ecclesiastica obstaret, verum 
esset atque ratum matrimonium. Deinde bona fide oportet 
matrimonium iniisse conjuges, pleno jure et effectu conjugium 


1) Vid. potissimum Benedict, XIV, syn. dioec, lib. XIII. c, 21 nr, 7. ibique cit, 
thesaur. resolutt, Т. I. et П,, nec minus ejusdem Pontif. Institt. eccl. LXXXVII. $ 80, 
Quaest, canon et moral. qu. 174 et 527; Саггіёге de matr. Т. IL. nr. 1420 sqq.; 
Knopp 1. с. $. 48 ed. 2 p. 510 sqq. (ed. prior, II., 297); Haringer І, е, p. 309 sqq. 

а) cf, Guyet І. c. p, 22 ibique citt. 

3) De syn. dioec. І, c, nr. 7, cf. Conc. Trid. sess, 24. ей, Richter nr, 132. 

1) Legitimatio haee solummodo in foro ecclesiastico valet, 

5) cf. Aug. de Roskovány, De primatu roman. pontif, Aug. Vindelie, 1834. 
5. 134. sqq. L 

se contraxisse ratos., Neque semper vel omnino, sed nonnisi 
ardua et probabili causa urgente in radice matrimonii dispensari 
constat; „potissimum‘, auctore Benedict. XIV. (Institt. nr. 87), 
quando irrita matrimonia a magna huminum multitudine con- 
fecta fuerunt, non autem a peculiari homine.“ Est igitur dispen- ` 
sationis hujus aequitas in rerum conditione statuque posita, 
quum disciplina ejus atque administratio in natura primatus 
et piaculari pontificis jurisdictione nitatur‘). Accidere enim 
potest, ut episcopi vel vicarii apostolici exstinctis forte facul- 
tatibus quinquennalibus, dispensationes illicite concedantur. 
Aequitas :igitur postulat, ne inquietentur conjuges, dummodo 
bona fides adsit et error justus?). Neque minus in matrimoniis 
mixtis, nostra aetate magis magisque increbrescentibus, saepius 
accidit, ut matrimonia, quum Conc. Trid. forma neglecta contra- 
hantur, ex impedimento clandestinitatis nulla fiant. In his ergo 
causis?) matrimonia aut per Poenitentiariam Romanam aut per 
episcopum, ex facultate a summo pontifice ei concessa, in radice 
sanantur?). 4 

Jam restat, ut indagemus, quando haec dispensatio іп singulis 
causis.concedatur. Ex iis, quae supra attulimus, dubium esse 
nequit, quin tune solum indulgeri debeat, quum timendum sit, 
ne conjux de impedimento certior factus a matrimonio discedat 
et annullationem petat. Ubi enim modo ordinario ac more con- 
sueto revalidatio matrimonii quacunque possit ratione quaesita, 
non contingat, extra ordinem sanari oportet. T 


6.8 

” . 
De revalidatione matrimonii secundum jus ecclesiasticum Evangelicorum 
et jus Borussicum. Re 


Ecclesidrum evangelicarüm libri symboliei omnes ad unum 
sacramentalem matrimonii naturam negant!). ltaque fieri non 
potuit, quin in ipso consensu cum affectione conjugali summam 
matrimonii vim et auctoritatem collocarent. Benedictio igitur, 
conjugibus a parocho exhibita, non id agit, ut accedente conju- 
gum consensu, matrimonii vim atque effectum constituat, sed 
nonnisi forma est civilis, matrimonii indoli aptissima?). Quod 


°) De hae piaculari jurisdictione vid. Fr. Bittner, De civitate divina, Mogunt. 
1845. p. 110—112. °, 

1) De Nicollis, Praxis cur, rom. Т. II. p.720. nr. 13. Uhrig І. c. p. 708. 

з) Ut ea omittam. corjugia, quae rebus in Francogallrum republica turbatis 
nulliter contracta erant, 

°) Exempla hujusmodi facultatis episcopis concessae vid, apud Benedict. XIV. 
Instit, eccl, 87 nr, 80; Knopp І, c. p. 512; Haringer 1, е, р. 812. 

1) Vid. О. Goeschen, Doctrina de matrimonio, Halis 1847, p. 1. sqq. 

2) Disciplinae ecclesiasticae libros, quos vulgo ordinationes ecclesiasticas vocant, 
diligentissime recenset Goeschen 1. c. p. 51--58; cf, Richter, Lehrb. а К. Б, ў. 265. 

ergo revalidationem spectat matrimonii, dispensatione rite et a 
legitima potestate impetrata, matrimonium illicite contractum 
statim convalescit viresque recipit, acsi nunquam impedimentum 
obstetisset?). Sin vero privatum est impedimentum, quum alteri 
conjugi error essentialis obfuerit, seu dolo *) vel vi metuve matri- 
monium contractum sit, consensus, siquidem eum intelligamus, 
ualem secundum matrimonii indolem atque affectionis conjuga- 
lis naturam intelligi oportet5), ipso jure nullus est. Consenta- 
neum igitur est reique naturae convenit, ut consensus matrimo- 
nialis renovatio eadem procedat ratione, qua consensum in matri- 
monio contrahendo pronunciari necesse est. Nihilominus vulgo 
eorum probatur sententia, qui revalidationem non solum fieri 
dicant, ubi pars violata postea sponte et expressis verbis in 
matrimonium consentiat, sed etiam tacite, si impedimento cognito 
matrimonium per aliquod tempus continuet, seu per copulam 
carnalem 5). — 1 
Haec principia etiam jus Borussicum sequitur, judici tamen 
nequaquam judicio permisso, quamdiu ut liber matrimonii con- 
sensus praesumatur, matrimonium continuari opus sit?), sed ne 
post sex menses annullatio petatur statuit®). Ubi publicum 
obest impedimentum, jus Boruss. inter matrimonia nulla (nichtige 
Ehen) et irrita (ungiltigeEhen) discrimen facit?). Haec enim ipso 
jure convalescunt, simulatque dispensatio concessa seu intra sex 
menses ab. ео cui competit annullatio non petita est. Ша vero 
impedimento sublato solemniter reiterari oportet, et ab hoc 
demum temporis momento vim suam atque effectum nanci- 
scuntur !?). 


5. 9. 
De restitutione matrimonii post separationem quoad thorum et mensam. 


Vineulum, quod inter conjuges nectitur matrimonio, jure 
canon. solvi non licet. Jūs Borussicum igitur non possumus, 
quin inelegantiae juris: accusemus 1), qhippe quod omnes univer- 
sitates complexa, quum statuta cujusque et leges fundamentales 


®) І. Н. Boehmer, Principia juris can, 5. 400; Schott, Einleitung in das Eherecht 
$. 187 p. 178; de Hartitzsch 1. с, ў. 97. 

+) Manifestum enim est, matrimonii dolo initi ab ea, quae decepfa sit, parte annu- 
lationem peti posse. cf, Richter І, с. $. 252 not, 9; Strippelmann J. c, p. 388, 

5) cf. supra $, 3. 

6) cf, Richter І. с. $. 252. 

7) e, 21 X. de sponsal. (4, 1); с. 4 X. qui matr. ncc, p. (4, 18). 

°) A. L. В. 11. 1. $. 41. 975. 916. f 

%) A. L. R. І, с. ў, 933. 934. cf. 5. 984, 994. 

19) А. L. К.І. с. ў. 946. 947; cf. eod. II. 2, ў, 50—57. 

1) Vid. Motive zu dem Entwurf eines Ehescheidungsgesetzes für die preuss. Staat. 

Berl, 1834. p. 6. : 

constanter sequi non solum permittat, sed etiam jubeat?), tamen 
in iis, quae religionem spectant, temere concedat, ut conjuges 
ecclesiae dogmatibus plane neglectis, non solum matrimonium 
contrahant, verum ad secundas quoque nuptias festinent?). Quae 
inelegantia eo aegrius tunc temporis ferenda erat, cum in matri- 
monialibus Catholicorum causis judiciis ecclesiasticis solis juris- 
dictione competente, libero conjugum quamvis quoad thorum et 
mensam separatorum arbitrio relinqueretur, num matrimonii vin- 
culum solutum censerent necne^). Jam vero jurisdictione eccle- 
siastica quoad effectus civiles in Borussia prorsus sublata*), etiam 
Catholicis ad judices seculares confugere et vinculi matrimonia- 
lis dissolutionem petere licet. Itaque dixerit forsan quis, inutilem 
esse eam, de qua agatur, disputationem omnique carere effectu. 
Quod qui contendat, meminerit precor, disciplinam ecclesiasticam 
quod spectet, ecclesiae catholicae jurisdictionem et potestatem 
neque sublatam esse neque imminutam. Deinde etiam ex eo quod 
nunc valet, jure Boruss. fieri potest, ut conjuges, licet judicis sen- 
tentia divortium sit pronunciatum, per aliquod tempus novas 
nuptias contrahere vetentur$). Operae igitur pretium erit, de via 
ac ratione disquirere, qua matrimonium separatione turbatum in 
integrum restituatur. 

Secundum juris canon. principium, ubique fere in civitatibus 
christianis receptum, arbitraria conjugum separatio tanquam 
spolium prohibetur?) At per judicis sententiam causa judicata, 
conjugibus societatem conjugalem solvere vitamque degere sepa- 
ratam licet. Quum in separatione quoad thorum et mensam per- 
petua discernatur et temporaria, in ea de qua hic sermo est 
quaestione, поп refert: in utraque enim causa eodem plane modo 
separatione e medio sublata, matrimonium restituitur?). Jam vero, 
quo modo perficiatur, videamus. Inter ommes constat, separa- 
tionem a thoro et mensa quantumvis quaesitam, et conjugibus et 


2) A. L. R, IT. 26. $.6—29 cum 6. 42. 43 coll, II. 11. $. 51. 109. 112. At nemi- 
nem fore opinor, quin concedat, ecclesiae dignitatem et potestatem multo ampliorem 
esse atque sanctiorem, quam aliarum universatum in civitate receptarum omnium, 

8) A. L. В. ІІ. $. 11. 12 Anh. 5, 63. cf. 734. 735. 

+) A. L. В. II. 1. $ 735: ,,Inwiefern aber ein geschiedener Ehegatte nach den 
Grundsützen seiner Religion von dieser erfolgten "Trennung der vorigen Ehe zur 
Vollziehung einer andern Gebrauch machen könne und dürfe, bleibt seinem Gewissen 
überlassen,‘ ; 

5) Vid, Gesetz v, 2. Jan. 1849. | 

6) К. O. v. 28. Juni 1844 $. 70. 71. Si vero per judicis sententiam quoad effectus 
civiles ipsum matrimonii vinculum solutum sit, Catholici matrimonium restituere non 
possunt nisi consensu coram pastore evangelico denuo declarato et copulatione ab illo 
facta cf. А. L. В. II. 11 $. 442. 43. Anh. ў. 130. 

7) с. 8. 10 18 X, de restit, spol. (2, 13); c. 7. X. de sent. et re jud. (2, 27): с. 13. 
X. qui filii sint leg. (4, 17) ; с. 8 X. de divort, (4, 19). A. L. В. IL 1. $ 123 — 128. 

*) Cave tamen putes, in utraque eosdem a nobis statui effectus; Quod enim ad 
obligationes post separationem praestandas et ad bona conjugalia attinet, summum 
intercedit inter separationem perpetuam et temporariam discrimen. 

liberis infaustam maximeque deplorandam esse). Non igitur 
est, quod magis petatur, quam ut conjuges dissidio remisso 
matrimonii societatem restituant. Quae restitutio jam ethnicis 
summopere exoptata 1°), a christianis eo acrius est quaerenda +). 
Judicis sententia nondum pronunciata, separationis causa quavis 
ratione e medio tolli potest, veluti expressis verbis venia data, 
vel etiam tacite, continuato scilicet matrimonio per tempus vel 
copula carnali expetita!?). Post separationem autem a judice 
probatam non aliter conjuges reconciliantur, nisi verbis et factis 
concordiam maritalem manifestent. Necessarium igitur est, ut 
cohabitationem cum matrimonii continuandi consilio restitu- 
ant!3). Quodsi vero alter conjugum reverti cupiat, restituere 
matrimonium tenentur. Quaesitum est, num conjugem etiam 
invitum, quamvis separatione a judice pronunciata, ut sibi recon- 
eiliaretur, adducere posset. Fagnanus autem probabiliorem 
eorum esse sententiam et summorum cánonistarum auctoritate 
probatam statuit, qui licere affirment: nec minus theologi Sequun- 
tur, imprimis S. Thomas et S. Bonaventura '*). Quin etiam 
censuris ad matrimonium restituendum conjuges compelli pos- 
sunt, quando post separationem ex causa adulterii impetratam, 
qui alterum prius accusavit, ipse adulterii convincatur'?). Deni- 
que non opus esse tenere oportet, ut matrimonii restituendi 
eausa judicem adeant conjuges. Judicem enim et parochum de 
reconciliatione effecta certiores facere sufficit. | 


$ 10. 
De revalidatione matrimonii divortio interrupti. 


Quoniam secundum ecclesiae catholicae doctrinam matrimo- 
nia dissolvi non posse constat, divortio, quale Ieti Romanorum 
intelligunt, in eccl. cath. locus non relinquitur'). Vox quidem 


°) cf. 1. 5 С. de instit. et substit. (6, 25); 1, 8. C. de repudiis (5, 17). ада 

10). сё, 1, 13:5. 9. 10. D. ad leg. Jul. de adult. (48, 5). 

11) с. 95 in fin, X. de jurejur. (2. 24); c. 4. X. de donat, inter vir, et uxor. (4, 20); 
с, 5. 7. 8. C. 32. qu. 1, NONIS 

12) Praeter locos in not. anteced, citt, cf. А. L. В. IT, 1. ў, 120—722; Uihlein, 
Ueber die stillechweigende Erlassung der Schuld im Ehescheidungsprocesse apud 
Weiss, Arch. f, K, Rechtswissenschaft, T. IV, p. 30 sqq.; Weiss de eodem argum. 
ibid. p. 229 sqq.; Т. V. p. 171 sqq. et Uihlein-eod, Т. V. p. 163 sqq. 

13) argum. est А. L. В. П. 1. Anh. $, 81, 

14) Fagnan. comment, ай) c. З de divort, nr. 11; cf. Reiffenstuel ad eund. tit, 
nr. 100. At abservandum est, quod c, 3 X. de divort, һас de re constituit: „Quodsi 
mulier demissa egerit poenitentiam et voluerit ad virum suum reverti, debet, sed 
non saepe, recipere peceatricem, quae poenitentiam egit." 

15) [n eausa, de qua quaeratur, adulterium committi posse constat, c. 5. X, de 
divort, cf, Abegg, Ueber den Ehebruch bei vorausgegangener Trennung von Tisch und 
Bett in: Neue Jahrb. f, süchs. Strafr. IX, nr, 1, 

1) Catech. Rom, P. II с. 8, qu. 21. 


divortii saepius in jure.canonico occurrit?), sed separatio tan- 
tum perpetua intelligitur, non plena vinculi diremtio?). Ea 
enim vinculi dissolutio nonnisi apud Graecos ^) ét Evangelicos 5) 
juris est. Quae quum ex reformatorum doctrina diu adulterii et 
malitiosae desertionis causis contineretur$), quamvis et utiliter 
extensis?), postea per civilem potestatem, quae in dies magis 
ab. ecclesiae auctoritate se emancipavit?), divortii usus terribi- 
lem in modum invaluit?), donec recentissimo demum tempore 
exoptatus ad pristinam severitatem reditus inchoatus еві! 9). 

Quo facilius igitur conjugium dirimi poterat, eo frequentius 
evenire debebat, ut divortio separati conjuges.reconciliari cupe- 
rent. Atqui qua tandem ratione renovatio ea perficienda esset! 7), 
haud levis exorta est quaestio. Quae, si generatim dicis, id potis- 
simum spectat, utrum ad vinculum restituendum necessario desi- 
deretur benedictio sacerdotalis, an alius quidam actus suffi- 
ciat!?). Qua in re haec potissimum tenenda sunt: 

Primum secundum ecclesiae evangelicae doctrinam divortio 
matrimonii vinculum plane dissolvi, quo secuto matrimonium 
amplius non adesse” 3), 

Deinde inter omnes constat, quia civitas sibi soli matrimonii 
legislationem et disciplinam vindicavit, ea, quae civitas agnoscat, 
conjugia ab ecclesia rata habenda esse '*). Unde consequatur 
oportet, matrimonia ex jure civili rite dissoluta etiam ab ecclesia 
penitus sublata esse ducenda. i 

Postremo Evangelicorum juris ecclesiastici commune obser- 
vatur principium, benedictionem sacerdotalem legitimam et 
ratam nuptiarum contrahendarum formam continere 19), i 


2) c, 9. X, de divort, (IV., 10), с. 3. X. eod. 
з) Kirchenlex. ed. Wetzer et Welte s. v, Ehescheidung. Walter. 1. с. $. 320. 
4) Walter І. c; $.321, ubi de auctoribus profusius disputat et diligentissime Grae- 
corum de matrimoniis doctrinam et disciplinam erroneam, ex imperatorum legibus 
civilibus originem duxisse probat, 
5) Art. Schmale. de. pot. episc, Richter І, с. 5. 209. У alter І. c. $. 322. 
*) Richter 1. e, p. 555. 
7) Richter 1. с, p. 556. 
8) у. Gerlach, Kirchenrechtl, Untersuchung etc. p. 24, ubi Thomasii imprimis 
perniciosam doctrinam accusat, 
°) Е. v. G., Ueber Ehesachen u. insb. Ehescheidung еіс, p. 8/sqq.; de Savign y, 
Verm. Schr. У, p. 255 sqq. 
. 19) Ges. v. 28. Juni 1844. cf. v, Gerlach 1, c. p. 45. cf. Entwurf des neuen Ehe- 
scheidungsgesetzes. 
11) Gutachten der evang. theol, Facultät zu Bonn р, 29. sqq. 
із) Ueber die heutige Gestalt des Eherechts р. 35 sqq. 
18) Art, Sehmale. Lit, de pot. et jurisd. episc. : ,,Injusta enim traditio est, quae 
prohibet conjugium personae innocenti post factum divortium.“ 
14) Richter l. с, р. 498 sqq. Gitzler І, c, p. 33. 
15) Richter l. е. p. 542; quamquam apud Reformatos tantum, quos vocant, 
benedictio in symbolis ad matrimonii valorem desideratur, (сопу, Helv. І. с. 29; 
П. с, 37), quum Lutheranorum symbolis non contineatur, "Tamen postea per statuta 


Quae ubi diligenter consideraveris, quin ad revalidationem 
conjugii rite dissoluti benedictio omnino requiratur, dubium non 
esse videtur. Atqui ex altera parte accidere posse commemorant, 
ut conjuges ex laxiorum legum auctoritate separati, revera et ex 
conscientia sua conjunctos sese adhuc habeant, qui benedictionis 
reiteratione offendantur necesse sit!°). Quum magna profecto 
difficultas vel etiam injuria eo contineretur, quod ecclesiae adju- 
mentum et benedictio ad restituendam societatem exigebatur eam, 
quae secundum sua principia dissolvenda non erat!*), de ea 
quaestione varie et subtiliter actum est. Qua in re longissime 
synodus provincialis Westphalica processit!5), quae anno 1835 
peteret, ne omnino evangelicae ecclesiae ministri adigerentur, ut 
secundis separatorum nuptiis benedictionem exhiberent. Ut sen- 
tentiam ferret provocatus ordo theologorum universitatis 
Bonnensis responsum dedit, quo parochorum consecrandi ejus- 
modi nuptias officium acriter tenetur 19). Singulis enim ministris 
jus et potestatem ex sua sententia in iis decidendi causis com- 
petere negat, et commune quoddam ecclesiae praeceptum, quo 
omnes essent adstricti, agendi normam desiderat. | Contra bene- 
dictionis formulam vult mutari et ecclesiae disciplinae usum; nec 
non omnino ecclesiae doctrinae et disciplinae in leges atque judicia, 

uae sunt de matrimoniis, majorem vim et auctoritatem attribuen- 
am esse statuit 2°), 

Rationis ac formae, qua conjuges separati conciliandi sint, 
quaestionem tria virorum illustrissimorum speciatim spectant 
responsa, ex litis cujusdam causa oriunda, a T'westenio et'Stahlio 
et Puchta edita? 1). 

Norma etlex, ex qua judicandae sunt opiniones in responsis 
illis expositae, ecclesiae evangelicae doctrina et jure ecclesiastico 
continetur, atque eam probabimus sententiam, quae et quatenus 
cum ecclesiae doctrina conveniat. Ita-re intellecta, Twestenii 
probabitur ratio, a matrimonii imprimis notione et doctriná, qua- 
lem ecclesia statuat, initium ‘capiendum arbitrantis??). "Tribus 
igitur in matrimonio partibus distinctis??), naturali seu omnis 
vitae communicatione, et morali seu consensu maritali, et in jure 
posita seu contrahendi forma et solemnitatibus, quas ad matri- 


ecclesiastica et consuetudinem introductum est, ut benedictio sola contrahendi forma 
haberetur, (Vid, Richter, Sammlung der evang. Kirchenordnungen II, p. 516.) 

16) Stahl, Gutachten in Jacobsonii ephem. 1847. І. p. 110. ( 

17) Ueber die heutige Gestalt des Eherechts p. 85. sqq.; über Ehesachen und 
insbes, Ehescheidungen etc. p. 69 sqq. 

18) Gutachten der ev. theol, Fac, p. 6. | 

1*)'Gutachten. 1. e, p. 27. sqq. 

зо) Ibidem, p. 29—31. 

11) Collecta reperis in Jacobsonii јат cit. ephem, a. 1847. fasc. I. p. 106 —116 
et fasc. П. p. 178 — 194. 

23) Twesten..], с, p. 178 sqq. 

зз) Ibid. p. 119. ` 


monii vim et naturam omnino necessarias statuit?*), benedictio- 
nem conditionem esse contendit, sine qua illud perfici non pos- 
sit?5); verum non ex ecclesiae jussu, sed ob legis tantum civilis 
praeceptum 26). Nam ecclesia evangelica matrimonii legislatio- 
nem et disciplinam, utpote rem civilem civitati omnem tradidit, id 
tantum postulans, ne evangelii praecepta, neve ecclesiae doctrina 
violaretur?7). Non igitur adest ecclesiastica matrimonii validi- 
tas propria et a civili diversa, sed ecclesia ea conjugia rata aut 
dissoluta habet, quae civitas valida aut diremta statuit?*). Quodsi 
igitur matrimonium civiliter dissolutum ex ecclesiae disciplina 
non amplius durat, et sacerdotalis benedictio unicam conjugii 
contrahendi formam exhibet: ultro patet, conjuges separatos 
nonnisi recenti benedictione reconciliari 29). Талдан enim 
ecclesia divortio dissolutionem effici vinculi et sententia 3°) judi- 
cis rite et legitime lata matrimonium prorsus tolli statuit. Qua 
eX causa de rescindenda sententia et matrimonio ex principis 
auctoritate restituendo sermo esse nequit?:). "Nimirum si quis 
dixerit, benedictionem, utpote in lege civili positam, rescripto 
principis remitti posse, recte censet; at plane alia est res, quum 
dispensatio tantum efficiatur, non rei invalidae intelligatur resti- 
tutio 32). Мес tamen eam agendi rationem probandam censet, 
uia matrimonii sanctitati obtrectetur, populique moribus offen- 
atur, nec non temeritas tam facilis reconciliationis spe in con- 
trahendis dirimendisque matrimoniis augeatur??). Justissimam 
putat infligi poenam, utilemque injiei pudorem iis, quorum con- 
sortium temere disjunctum ecclesiasticis solemnitatibus denuo 
consocietur. At indulgendum esse putat et conveniens, ut 
publica promulgatio remittatur, et quam remotissime possit à 
publica frequentia, recens benedictio fiat 54). 8 
А quo longissime discedit Puchtae opinio, qui statim recon- 
ciliationem aut ex sententiae judicis rescissione aut recenti con- 
stitutione prodire posse statuat 35), neutro tanquam solo revali- 
dationis rato et legitimo genere probato, quum T'westenius res- 
^ 


24) Ibid. р. 180 cf. Stahl, Rechtsphilos. II., p. 337. sqq. et p. 349 sqq. 

25) Twesten І, c. p. 180, 181, 182. ; 

26) Ibid. p. 182, cf. Richter І. е. p. 542, ubi Würtemb, K. O. a. 1553 et Lu- 
theri auctoritas citantur, quibus benedictionem non ех ecclesiae dogmate, sed ех: uti-, 
litate publica provenire docetur, 

2?) conf. August. art. УІІ. et ХУ, Lutheri opera. ed. Walch. Т. X. 854. 

28) Twesten І, c. p. 185. cf. Richter І. c. p. 94, Stahl І. с. р. 350. sqq. 

29) Twesten l, е. p. 199. қ 

зо) Art. Schmale, tit, de pot. et jurisdict, episc, Conf. Aug. art. de potest 
ecclesiae, ў 

31) T westen І. c, р. 188. 

32) Idid. p. 190. 

33) Ibid, p. 191. sqq. 

34) Ibid, p. 194. > i | 

85) Puchta 1. c, p. 112. 


cissionem non permittat, utpote ad catholicam disciplinam pro- 
pensam 36), In utraque vero causa Раса benedictionem matri- 
monii contrahendi necessariam formam non ducit? 7): in rescis- 
sionis causa negat, quia conjugibus adversus judicis sententiam 
in integrum restitutis, prius matrimonium validum adhuc decla- 
ratur Reverti autem hic eodem temporis momento conjugii vim 
contendit, quo rescissio pronuntietur. Cui sententiae id repugnat. 
quod T westenius et Stahlius copiosius proferunt: quod ex Evan- 
gelicorum doctrina; per sententiam judicis matrimonii ipso vin- 
culo sublato, non habemus, quid restituatur 38), Itaque ea 
redintegrationis ratio juxta evangelicae ecclesiae doctrinam non 
est probanda; nec magis convenit, ad similitudinem conjugum 
catholicorum provocare, qui rescripto principis reconcilientur; 
ecclesiae enim catholicae et doctrina et disciplina plane discrepat. 
Quae cum ita sint,-altera tantum restat conciliandi. ratio, qua 
matrimonium diremtum nonnisi recenti constitutione reparari 
potest. Puchta igitur sacerdotis benedictionem, haudquaquam 
in matrimonii natura positam, neque ad vigorem ejus desiderari 
arbitratus, — id quod locis, ex jure canonico tam Catholicorum, 
quam Evangelicorum depromptis, probare conatur, — nuptiarum 
per benedictionem celebrandarum.usum ex corisuetudine et mori- 
bus ortum.censet, cui apud Evangelicos praeceptum civile acces- 
serit??). Nam et a Concilio Tridentino, ien penes probandi, 
non efficiendi causa postulari^?). Quodsi igitur apud Evange- 
licos benedictio sacerdotis ob civiles tantum leges requiritur, 
neque dubitare potest, quin matrimonii et legislatio et admini- 
stratio secundum evangelicae ecclesiae doctrinam penes civi- 
tatis sit auctoritatem, Puchta aliam quoque matrimonii contra- 
hendi formam, , quae ab ecclesia valida dicenda sit, statui posse 
censet*!), Itaque civili imperio benedictionis necessitatem remit- 
tere licet, quamvis solemnitatis ejus repetitio juxta ecclesiae doc- 
trinamreprobandanon sit. Ad quam sententiam firmandam celebres 
juris Evangelicorum canonici auctores affert. "Tamen ne ejus- 
modi dispensationes frequentius exhibeantur, ob rei periculum 
monet, sed ob causas tantum graves, in quibus imprimis divortii 
reparationem numerat ^?). 

Quae sententia ut refutetur, sufficere opinor, ut ad ea pro- 
vocem, quae Twestenius adversus benedictionis dispensationem 
attulit, quum et quae in benedictionis reiteratione omnino vel 


` 


36) Twesten.l, c. p. 190. 
. 8?) Puchta І, c. p. 113 sqq. 
83) Twesten lc, p. 180, Stahl. ibid. p. 108. 
8») Puchta l.c, p. 115. sqq. 
49) Puchta І. c. p, 113. 
41) Puchta І. c. p. 116. 
42) 1, c. pag. 114. 


separatos offendant, evitari possint et ecclesiasticae solemnitatis 
repetitioni praeclarainsit injuriae commissaememoria firmissimum- 

ue munimentum contra matrimonii contrahendi dirimendique 
levitatem, quum denique disciplina ecclesiastica labefacta, toti 
instituto ejusque verecundiae summum periculum adducatur 43). 

Qua in re, ut mihi quidem videtur, neque a Twestenio satis ratio 
habita periculi, quantum immineat matrimonio et toti hominum 
societati, si matrimonium potestatis civilis arbitrio subditum, pror- 
sus ab ecclesiae auctoritate solvatur, quoniam, quae est horum 
temporum impietas, fieri possit, ut humani generis et ecclesiae 
gremium potestati, ecclesiae rationem non habenti, vel etiam ini- 
пісае; tradatur**). Civitati enim benedictionis dispensatione 
concessa, ecclesiae gravis occasio et salutaris adimitur, qua pec- 
catoris animum moveat, et disciplina adhibita ad poenitentiam 
adigat*5). Ecclesiae enim evangelicae est, ut non solum, quam 
adhuc in contrahendis matrimoniis exercet, vim et potestatem 
integram retineat, sed etiam majorem acquirat auctoritatem, ita ut 
in arbitrio ejus positum sit, juxta sua principia benedictionem 
impertire aut 4епегаге?5). > . 

Quoad eventum cum Twestenio fere consentit Stahlius, qui 
jam ex principio ab illius contra Puchtam stet partibus, conjugum 
in integrum restitutionem sententiae judicis rescissione perfici 
posse negans, quia matrimonium plane diremtum denuo iniri 
oporteat^'). Quamquam igitur causas matrimoniales ex jure 
Evangelicorum canon. ad potestatem civilem pertinere et divor- 
tium civiliter comprobatum simul ab ecclesia ratum habendum 
esse statuit^?): tamen benedictionem omnino necessariam neque 
unquam remittendam esse censet. Ejusmodi enim principis gra- 
tiae et potestatis actum, quo juris ordo mutetur, extrema tantum 
exigente mecessitate probari posse*?). Separatorum conjugum 
catholicorum similitudinem alteri non posse, quum et ecclesiae 
doctrina. plane discrepet et alias redintegratio omnino fieri non 
possit 59). | 

Ex quibus jam vides Stahli cum Twestenio discrepan- 
tiam, qui benedictionis, dispensationem non ex matrimonii 
natura recuset, sed utilitatem tantum et bonum publi- 


48) Pwesten. І, c. p. 102 sqq. р 

44) cf, (v. Gerlach) über die heutige Gestalt des Eherechts р,35--41. F.v.G., 
über Ehesachen ete, p. 25. sqq. с 

45) Gutachten p. 30 sqq. Richter 1. с, p.499. Stahl Rechtsphilos. 1, е, р. 
349 sqq. 1 

46) (v, Gerlach). с. р, 38 sqq. 

^7) Stahll.c. p. 107. 

43) Ibid. p. 107. 

49) Ibid. p. 108, 

59) Ibidem, p, 109. 

cum геѕрісіаё5:). Quodsi juris rationem habemus et jurispru- 
dentiam spectamus, Stahlii sententia verior ducenda est, quum 
hic non de lege ferenda agatur, sed de jure nunc obtinente, 
neque, quae tandem principis ad ecclesiam ratio contingere pos- . 
sit, vel debeat, sed quae revera intersit, quaeratur. At eo quo- 
que Stahlius-a Puchtae opinione recedit, quod offendere quidem 
repetitam benedictionem censeat, non tamen per se et absolute, 
sed separatos, qui in conscientia sua conjunctos adhuc se sen- 
tiant. Ad quod emendandum, ut parochi reconciliandos doceant 
et commoneant commendans, quasdam in liturgia mutationes 
suadet 52). , ач 

Contra quam opinionem monendum mihi videtur, singulorum 
opiniones nünquam ecclesiae disciplinae et legum normam prae- 
bere, sed id tantum referre, num ecclesia matrimonium quodque 
dissolutum ducat necne; quod ubi constat, matrimonium denuo 
contrahi et id communi et legitima, quae praescribatur forma, id 
est per benedictionem oportere ultro patet. Postremo et Stahlius 
separatorum verecundiae, qua -publicam benedictionis repetitio- 
nem fugiant, ratione habita, publicam promulgationem remitten- 
dam censet, ad juris communis Borussici, quod secundam et 
tertiam interdum condonet proclamationem, nec minus ad separa- 
torum conjugum catholicorum similitudinem provocans 5 “7 


8. 11. 


De vi atque effectu revalidationis. 


Matrimonii revalidationis fundamentis et generibus expositis 
jam restat, ut de vi atque effectu ejus agatur. Ut autem de reva- 
renda vi et effectu recte judicetur, revalidationis notio atque 
indoles, quam supra statuimus, diligentissime reputanda est. Est 
autem revalidatio, si recte et proprie intelligitur, haudquaquam 
іп integrum restitutio: non restituit matrimonium casu aliquo 
interruptum, sed constituit antea non exsistens. Unde necessario 
consequitur, ut matrimonii omnis valor, fructus, eventus a reva- 
lidatione originem capiat et in ea consistat. 

Non enim revalidatio tanquam supplementum defectus vel 
vitii alicujus emendatio bal est, sed ipsum matrimonii 
fundamentum et initium comprehendit. Quae enim antecessit 
solemnitas et prior consensus, quum ob impedimentum obstans 


51) T westen І. c. p. 190 sqq. у 
52) Stahll. е. р. 110. cf. Gutachten der Facultät p. 33. 
3) Ibid, p. 110, 111. 

invalida sint, nüllam omnino vim habent. Nam etsi in eo quod 
putativum vocant matrimonio, quod nullum uidem, sed ab una 
saltem parte bona fide contractum est, nati liberi legitimi fiunt, 
nón ex juris ratione prodire, sed ex aequitate concessum putan- 
dum est). í ' ; 

Quodsi igitur quaeritur, quando matrimonium prius invalide 
contractum efficax ratumque habendum sit, conjugium vim et 
effectum accipere tune intelligetur, quum revalidatio perfecta esse 
videatur. Quum autem revalidatio varium in modum perficiatur 
secundum cujusque causae naturam, matrimonium alias alio tem- 
poris momento initium capit. In publicis impedimentis, id est, 
quae publici juris sunt, ubique dispensatio aecepta esse debet, 
quum impedimentum publieum nonnisi dispensatione tolli possit. 
Impedimento igitur sublato refert, num manifestum sit impedi- 
mentum an occultum? Ubi manifestum est, Concilii Tridentini 
solemnitatibus cum publicis proclamationibus, nisi omnino vel 
partim remissae sint, opus est: et benedictione demum indulta et 
. omnibus solemnitatibus, quae necessariae sint, observatis matri- 

. monium coepit. Si occultum impedimentum permansit, statim ab 
accepta dispensatione, dummodo. denuo consentiant conjuges, 
matrimonium incipit: ut igitur matrimonium ratum appareat, con- 
stare tantum oportet, denuo consensisse revera conjuges*), seu 
expressis verbis seu factis indubiis, velut cohabitatione. Semper 
autem alteri conjugi matrimonii nullitatem antea detegi oportet ?). 

In privatis. impedimentis, quum dispensatio non sit, atque 
novo consensu et impedimentum tollatur et matrimonium contra- 
hatur, novi consensus tempus solum reputandum est. 

Quodsi igitur omnes matrimonii effectus a revalidationis tem- 
pore originem. ducunt, matrimonium quoad solemnitates quidem 
ratum et Integrum, revera autem et ex indole sua invalidum, ante 
renovationem nullos omnino effectus legitimos atque -veros 
habere intelligendum est. 

Itaque neque liberi interea procreati legitimi sunt neque ad 
rem familiarem quidquam valet. Si igitur liberi renovatione 
secuta, excepto scilicet eo quod: putativum vocant matrimonio, 
legitimi fiunt, non ex prioris conjugii efficitur auctoritate, sed tan- 
tum ob subsequens matrimonium — id quod semper fit conjugio 
secuto^). Potest quidem dispensatione in radice matrimonii 
impetrata, qua ut supra demonstratum, matrimonio invalido 
omnes legitimi effectus retro ab initio attribuuntur, conjugium 


1) с, 8. 10. 14. X. qui filii sunt legit. (4, 11). L 

2) Benedict. XIV. Instit, eccles. 87. Fagnan, comm. ай e, 30. X. de spons. 
et matrim, (4, 1) Benedict XIV, constit. „Satis vobis**, a. 1741. cf. Knopvl. с, 
П. р. 200; neque minus Permaneder, Handbuch des Kirchenrechts Il., р. 326. 

з) Bened. XIV. Inst. eccl. 87 cit, Van Espen 1, c. П, tit, XIV. c. 7. n. 9. 

3) с. 6. X, qui filii sint legitimi (IV, 17). 

omnem legitimam vim statim a contrahendi tempore recipere, sed 
ea dispensandi ratio ob graves tantum causas temporibus turbu- 
lentis et in calamitate communi indulgetur $). 

Quod denique ad jus commune Borussicum pertinet, jam 
supra ў: 8 inter conjugia nulla (nichtige Ehen) et invalida (ungül- . 
tige Ehen) multum interesse commemoravimus:. Ша enim non- 
nisi nova et integra solemnitate secuta originem sumunt et effec- 
tus, haec impedimento sublato continuo valent et ita, ut ab initio 
valida considerentur 6). 


5) Benedict XIV, constit: „Etsi matrimonialis‘‘ a. 1755. Id. de syn, Dioeces. 
lib. XIII. c. 21. n. 7. ( 
е) A.L. В. І. с, 5, 946 et ў. 975. 


Theses. 


1) Inter fontes juris ecclesiast. ius naturale numerare non licet. 

2) Rectius sentiunt, qui plures quam septem ordines statuunt. 

3) Reservatio ex c. 2 de praeb. in VI. (2, 4) ad ecclesias cathe- 
drales haud pertinet. 

4) Possessio, quae Gewere zur rechten Vormundschaft vocatur, 
jure statui non potest. | а з 

5) In Polonia jus Rom. subsidiariam vim: obtinebat. 

6) Ad dolum non requiritur animus nocendi. 


Y 


Vita. 


Natus sum Franciscus Xaverius Okulicki, fidei catholicae ad- 
dictus, die Ш. M. Decembr. А. MDCCCXXVII. in oppido, quod 
vocatur Odolanow, in ducatu Posnaniensi sito, patre Josepho, 
matre Victoria, e gente Kocinska. Parentes, quibus vivis adhuc 
gaudeo, primis litterarum rudimentis domi me imbutum a. 1842 ad 
studia persequenda gymnasium catholicum ad St. Mariam Mag- 
dalenam Posnanieríse petere jusserunt. Ubi quum ad classem 
secundam pervenissem, litterarum studiis continuandis necopinata 
et diuturna impedimenta occurrerunt. Quibus demum superatis 
a. 1850 Vratislaviam me contuli, ubi eodem anno in gymnasio 
regio catholico ad St. Matthiam, quod' sub auspiciis viri claris- 
simiDr. Wissowa floret adhuc,maturitatistestimonium nactus sum. 
Deinde continuo, ut gravioribus studiis me traderem, inter cives 
academicos, illustrissimo viro Dr. Barkow fasces tunc tenente, 
receptus illustrissimo Ictorum ordini adscriptus sum. Persex seme- 
stria scholis interfui virorum illustrissimorum et doctissimorum 
PP.DD. Abegg, Gaupp, Gitzler, Huschke, Wilda. Quibus omnibus 


viris eximia eruditione et scientia praeclarissimis, summam habeo 

gratiam semperque habebo, imprimis autem illustrissimo Gitzler 
optime de me merito praeceptori, non possum quin ob benevo- 
lentiam mihi praebitam gratias agam quam ша тав. Avunculo 
vero meo dilectissimo et ad! cineres colendo Fr. Kociński qui 
probissimi viri exemplo praestito ad imitandum me incitavit et 
summopere studia mea adjuvit, has litterarum primitias tanquam 
signum quamvis parvum pii semper gratique erga eum animi 
offero, қ 


него ббееее-- 


